

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະພາບ ວັດທະນາຖາວອນ

ກະຊວງອຸດສາຫະກຳ ແລະ ການຄ້າ

ກອງເລຂາຄະນະກຳມະການອຳນວຍຄວາມສະດວກທາງດ້ານການຄ້າ

**ບົດ​ລາຍ​ງານ​ຄວາມ​ຄືບ​ໜ້າ​**

**ການຈັດ​ຕັ້ງ​ປະຕິບັດ​​ແຜນ​ດຳເນີນງານວຽກງານ​ອຳ​ນວຍ​ຄວາ​ມສະດວກ​ທາງ​ດ້ານ​ການ​ຄ້າ ຂອງ ສປປ ລາວ ປີ 2017-2022**

**ໄລຍະ 6 ເດືອນ ປີ 2019**

ສາລະບານ

[**ພາກ​ທີ 1 ພາກ​ສະ​ເໜີ 3**](#_Toc515365261)

[**ພາກ​ທີ 2 ຜົນການຈັດ​ຕັ້ງ​ປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ 4**](#_Toc515365262)

[2.1 ຄວາມຄືບໜ້າຂອງການຈັດຕັ້ງປະຕິບັດ ແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ຂອງ ສປປ ລາວ ປີ 2017-2022 4](#_Toc515365263)

[2.2 ໝາກຜົນຈາກການຈັດຕັ້ງແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ຂອງ ສປປ ລາວ ປີ 2017-2022 (ແຜນດໍາເນີນງານວຽກງານ ອຄ) 5](#_Toc515365264)

[2.2.1 ການ​ປະຕິ​ຮູບໂຄງຮ່າງການຈັດຕັ້ງປະຕິບັດແຜນດຳເນີນງານວຽກງານ ອຄ 5](#_Toc515365265)

[2.2.2 ການ​ປະຕິ​ຮູບທາງ​ດ້ານ​ລະບຽບ​ການ: 5](#_Toc515365266)

[2.2.3 ​ການພັດທະນາ ​ໂຄງ​ລ່າງພື້ນຖານ​ ເພື່ອ​ອຳນວຍ​ຄວາມ​ສະດວກ​ທາງ​ດ້ານ​ການ​ຄ້າ 7](#_Toc515365267)

[2.2.4 ການ​ພັດທະນາ​ບຸກຄະລາ​ກອນ 8](#_Toc515365268)

[2.2.5 ການ​ແກ້​ໄຂ​ບັນຫາຂອງ​ພາກ​ທຸລະ​ກິດ 9](#_Toc515365269)

 [2.2.6 ການ​ປັບປຸງ​ຕົວຊີ້ວັດການຄ້າຕ່າງປະເທດ ​ 9](#_Toc515365270)

[2.2.7 ຄວາມຄືບໜ້າການຈັດຕັ້ງປະຕິບັດສັນຍາ ອຳນວຍຄວາມສະດວກທາງດ້ານການຄ້າໃນກອບອົງການການຄ້າໂລກ 9](#_Toc515365271)

[**ພາກ​ທີ 3 ສັງເກດຕີລາຄາ** 11](#_Toc515365272)

[**ພາກທີ 4 ແຜນການໃນຕໍ່ໜ້າ (2020)** 12](#_Toc515365273)

# ພາກ​ທີ 1 ພາກ​ສະ​ເໜີ

ວຽກງານອໍານວຍຄວາມສະດວກທາງດ້ານການຄ້າ ຂອງ ສປປ ລາວ ໄດ້ຮັບການຈັດຕັ້ງປະຕິບັດມາຕັ້ງແຕ່ປີ 2011 ພາຍໃຕ້ແຜນຍຸດທະສາດອຳນວຍຄວາມສະດວກທາງດ້ານການຄ້າ ໃນໄລຍະປີ 2011-2015 (ແຜນຍຸດທະສາດ ອຄ) ຊຶ່ງເປັນບາດກ້າວອັນສຳຄັນໃນການເຮັດໃຫ້ຂັ້ນຕອນການຄ້າຕ່າງປະເທດ ແລະ ພາສີ ມີຄວາມກະທັດຮັດ, ໂປ່ງໃສ, ສະດວກວ່ອງໄວ ແລະ ກົມກຽວກັນ, ແນໃສ່ຫຼຸດຜ່ອນຕົ້ນທຶນທາງດ້ານການຄ້າ, ປະກອບສ່ວນແກ່ການເພີ່ມຄວາມສາມາດແຂ່ງຂັນທາງດ້ານການຄ້າຂອງພາກທຸລະກິດລາວ. ການທົບທວນຄືນການຈັດຕັ້ງປະຕິບັດແຜນຍຸດທະສາດດັ່ງກ່າວແມ່ນສາມາດບັນລຸຜົນສຳເລັດຫຼາຍກິດຈະກຳ ເປັນຕົ້ນແມ່ນການສ້າງຄວາມງ່າຍດາຍໃນຂັ້ນຕອນການແຈ້ງພາສີ, ການສະໜອງອຸປະກອນ ແລະ ສິ່ງອໍານວຍຄວາມສະດວກຕ່າງໆ, ແລະ ການສ້າງຕັ້ງກອງເລຂາອໍານວຍຄວາມສະດວກທາງດ້ານການຄ້າ. ແຕ່ກໍ່ຍັງມີບັນຫາຄົງຄ້າງຫຼາຍຢ່າງທີ່ຕ້ອງໄດ້ຮັບການແກ້ໄຂ ໂດຍສະເພາະແມ່ນກົນໄກການປະສານງານລະຫວ່າງຂະແໜງການທັງຂັ້ນສູນກາງ ແລະ ທ້ອງຖິ່ນ ໃນການປະຕິບັດວຽກງານອຳນວຍຄວາມສະດວກທາງດ້ານການຄ້າ ແລະ ການຮ່ວມມືກັບພາກທຸລະກິດທີ່ຕ້ອງໄດ້ຮັບການປັບປຸງໃຫ້ດີຂຶ້ນ.

ເພື່ອສືບຕໍ່ປັບປຸງວຽກງານອຳນວຍຄວາມສະດວກທາງດ້ານການຄ້າ, ແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ສປປ ລາວ ປີ 2017-2022 ໄດ້ຖືກຮັບຮອງຕາມຂໍ້ຕົກລົງ 0051/ກຂອຄ, ລົງ ວັນທີ 25 ກັນຍາ 2017, ໄດ້ກຳນົດ 07 ມາດຕະການຍຸດທະສາດອໍານວຍຄວາມສະດວກທາງດ້ານການຄ້າ ລວມມີ ❶ ການພັດທະນາກົນໄກດ້ານສະຖາບັນການຈັດຕັ້ງ ເພື່ອປັບປຸງການປະສານງານກັບບັນດາຂະແໜງການທີ່ກ່ຽວ ຂ້ອງ ແລະ ❷ ສ້າງຄວາມເຂັ້ມແຂງໃຫ້ກັບກົນໄກການປະສານງານໃນຂັ້ນທ້ອງຖິ່ນ ທີ່ຕິດພັນກັບວຽກງານອຳນວຍຄວາມສະດວກທາງດ້ານການຄ້າ. ພ້ອມນັ້ນ, ແຜນດຳເນີນງານນີ້ຍັງໄດ້ສະເໜີ ❸ ກົນໄກການຮ່ວມມືກັບພາກທຸລະກິດໃນການຈັດຕັ້ງປະຕິບັດບັນດາມາດຕະການອໍານວຍຄວາມສະດວກທາງດ້ານການຄ້າ ແລະ ❹ ໄດ້ສຸມໃສ່ການຮ່ວມມືລະຫວ່າງປະເທດ ແລະ ການເຊື່ອມໂຍງກັບພາກພື້ນ. ສິ່ງສຳຄັນ, ກໍ່ຍັງໄດ້ໃຫ້ຄວາມສໍາຄັນກັບ ❺ ສິ່ງທ້າທາຍ ໃນການຈັດຕັ້ງປະຕິບັດທຸກມາດຕະການທີ່ລະບຸໃນສັນຍາການອໍານວຍຄວາມສະດວກທາງດ້ານການຄ້າ ໃນຂອບອົງ ການການຄ້າໂລກ ໃຫ້ທັນກໍານົດເວລາ ເພື່ອຫຼຸດຜ່ອນຄ່າໃຊ້ຈ່າຍດ້ານການຄ້າໃຫ້ໄດ້ຫຼາຍທີ່ສຸດ. ນອກນັ້ນ, ແຜນດໍາເນີນງານນີ້ຍັງຮັບປະກັນ ❻ ການປະເມີນເວລາ ແລະ ຄ່າໃຊ້ຈ່າຍຂອງບັນດາມາດຕະການທາງດ້ານການຄ້າທີ່ບໍ່ແມ່ນພາສີ ທີ່ມີຢູ່ໃນປະຈຸບັນ ເພື່ອລົບລ້າງຂັ້ນຂອດທີ່ບໍ່ຈໍາເປັນ. ແຜນດຳເນີນງານນີ້ ຍັງໄດ້ໃຫ້ຄໍາແນະນຳ ❼ ບາງມາດຕະການທີ່ເປັນບູລິມະສິດ ເຊັ່ນ: ສຶກສາ ຄວາມເປັນໄປໄດ້ໃນການຂະຫຍາຍເວລາການໃຫ້ບໍລິການທີ່ດ່ານຊາຍແດນຫຼັກ, ການຢຸດຕິການກວດກາລົດຂົນສົ່ງຕາມເສັ້ນທາງທີ່ບໍ່ຈຳເປັນ, ການຊຳລະເງິນຈຸດດຽວ, ການພິມເຜີຍແຜ່ ກ່ຽວກັບມາດຕະຖານການໃຫ້ບໍລິການຂອງທຸກຂະແໜງການທີ່ກ່ຽວຂ້ອງ ແລະ ການສ້າງຕັ້ງລະບົບແຈ້ງພາສີປະຕູດຽວ ຊຶ່ງຈະສົ່ງຜົນເຮັດໃຫ້ເວລາ ແລະ ຄ່າໃຊ້ຈ່າຍໃນການດຳເນີນການຄ້າ ຫຼຸດລົງ.

ການຈັດຕັ້ງປະຕິບັດແຜນດຳເນີນງານອຳນວຍຄວາມສະດວກທາງດ້ານການຄ້າໃນ 6 ເດືອນຕົ້ນປີ 2019 ທີ່ຜ່ານມາໄດ້ສຳເລັດການປັບປຸງໂຄງສ້າງການຈັດຕັ້ງແຜນດຳເນີນງານວຽກງານ ອຄ ເພື່ອຍົກສູງກົນໄກການປະສານງານໃຫ້ມີປະສິດທິພາບ. ພ້ອມດຽວກັນ, ຍັງສຸມໃສ່ການປັບປຸງຂັ້ນຕອນການນຳເຂົ້າ ແລະ ສົ່ງອອກ ເພື່ອປະກອບສ່ວນເຂົ້າໃນການພັດທະນາທາງດ້ານການຄ້າຕ່າງປະເທດ ແລະ ສ້າງສະພາບແວດລ້ອມທີ່ເອື້ອອຳນວຍໃນການດຳເນີນທຸລະກິດ.

# ພາກ​ທີ 2 ຜົນການຈັດ​ຕັ້ງ​ປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ

### 2.1 ຄວາມຄືບໜ້າຂອງການຈັດຕັ້ງປະຕິບັດ ແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ຂອງ ສປປ ລາວ ປີ 2017-2022

ຜົນການຈັດຕັ້ງປະຕິບັດແຜນຍຸດທະສາດອຳນວຍຄວາມສະດວກທາງດ້ານການຄ້າໃນປີ 2019 ສະແດງໃນຕາຕະລາງ 1 ສາມາດຈັດຕັ້ງໄດ້ທັງໝົດ 28 ກິດຈະກຳ ທີ່ນອນໃນ 07 ແຜນຍຸດທະສາດ ຊຶ່ງໃນນັ້ນສາມາດຈັດຕັ້ງສຳເລັດຈຳນວນ 11 ກິດຈະກຳ, ກຳລັງດຳເນີນງານ 16 ກິດຈະກຳ ແລະ ບໍ່ທັນລິເລີ່ມປະຕິບັດ 01 ກິດຈະກຳ.

**ຕາຕະລາງ 1: ສະຫຼຸບຜົນການຈັດຕັ້ງປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ນັບແຕ່ 06/2018- 06/2019**

|  |  |  |  |
| --- | --- | --- | --- |
| **ລ/ດ** | **ຍຸດທະສາດ** | **ຄວາມຄືບໜ້າໃນການຈັດຕັ້ງປະຕິບັດບັນດາກິດຈະກຳ** | **ລວມກິດຈະກຳ** |
| **ສຳເລັດ** | **ກຳລັງດຳເນີນງານ** | **ລ່າຊ້າ** | **ບໍ່ທັນໄດ້ເລີ່ມຈັດຕັ້ງປະຕິບັດ** |
| 1 | ປັບປຸງກົນໄກການຈັດຕັ້ງເພື່ອເຮັດໃຫ້ການປະສານງານລະຫວ່າງຂະແໜງການທີ່ກ່ຽວຂ້ອງໃຫ້ມີປະສິດທິຜົນ | 01 | 02 | 0 | 0 | **03** |
| 2 | ສ້າງຄວາມເຂັ້ມແຂງໃຫ້ແກ່ກົນໄກການຈັດຕັ້ງຂັ້ນທ້ອງຖິ່ນເພື່ອເພີ່ມທະວີການປະສານງານ, ການຕິດຕາມກວດກາ ແລະ ການຈັດຕັ້ງປະຕິບັດບັນດາມາດຕະການ ວຽກງານ ອຄ | 01 | 01 | 0 | 0 | **02** |
| 3 | ມາດຕະການບູລິມະສິດເພື່ອປັບປຸງມາດຕະ ຖານການບໍລິການການສ້າງຄວາມງ່າຍດາຍຕໍ່ກັບຂັ້ນຕອນທີ່ດ່ານຊາຍແດນ ເຊັ່ນ: ການຂະຫຍາຍເວລາໃຫ້ບໍລິການ, ກວດກາຈຸດດຽວ, ຊຳລະເງິນບ່ອນດຽວ ແລະ ສ້າງຕັ້ງລະບົບແຈ້ງພາສີປະຕູດຽວ | 0 | 05 | 0 | 01 | **6** |
| 4 | ລົບລ້າງມາດຕະການທາງດ້ານການຄ້າທີ່ບໍ່ແມ່ນພາສີ (NTMs) ທີ່ບໍ່ຈໍາເປັນ | 0 | 02 | 0  | 0 | **2** |
| 5 | ການເຊື່ອມໂຍງກັບພາກພື້ນ-ສາກົນ ແລະ ຮ່ວມມືກັບປະເທດທີ່ມີຊາຍແດນຕິດຈອດກັນ | 0 | 02 | 01 | 0 | **3** |
| 6 | ການຮ່ວມມືປະສານງານກັບພາກທຸລະກິດ(ມີການດຳເນີນເປັນປະຈຳ) | 0 | 03 | 0 | 0 | **3** |
| 7 | ການຈັດຕັ້ງປະຕິບັດສັນຍາອຳນວຍຄວາມສະດວກທາງດ້ານການຄ້າໃນຂອບອົງການການຄ້າໂລກຢ່າງເຕັມສ່ວນ | 04 | 05 | 0 | 0 | **9** |
| **ລວມກິດຈະກຳ** | **11** | **16** | **0** | **01** | **28** |

(ລາຍລະອຽດຂອງບັນດາກິດຈະກຳ ເອກະສານຊ້ອນທ້າຍ 1)

### 2.2 ໝາກຜົນຈາກການຈັດຕັ້ງປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ຂອງ ສປປ ລາວ ປີ 2017-2022 (ແຜນດໍາເນີນງານວຽກງານ ອຄ)

 ຜົນສຳ​ເລັດ​ຂອງ​ການຈັດ​ຕັ້ງ​ປະຕິບັດ​ແຜນ​ດຳເນີນງານວຽກງານ ອຄ ​ປະກອບສ່ວນ​ເຂົ້າໃນການ​ປັບປຸງວຽກ​ງານ​ອຳນວຍ​ຄວາມ​ສະດວກ​ທາງ​ດ້ານ​ການ​ຄ້າໃນ 07 ດ້ານ ຄື: (1) ການປັບປຸງໂຄງຮ່າງຈັດຕັ້ງປະຕິບັດແຜນດຳເນີນງານ, *(2) ການປະຕິຮູບທາງດ້ານລະບຽບການ; (3)* ການພັດທະນາ​ໂຄງ​ລ່າງພື້ນຖານ​ ເພື່ອ​ອຳນວຍ​ຄວາມ​ສະດວກ​ທາງ​ດ້ານ​ການ​ຄ້າ; *(4) ການ​ພັດທະນາ​ບຸກຄະລາ​ກອນ; (5) ການແກ້ໄຂບັນຫາຂອງພາກທຸລະກິດ; (6) ການປັບປຸງສະພາບແວດລ້ອມທີ່ເອື້ອອໍານວຍຕໍ່ການດໍາເນີນທຸລະກິດ, ແລະ (7) ການຈັດຕັ້ງປະຕິບັດສັນຍາອຳນວຍຄວາມສະດວກທາງດ້ານການຄ້າ.*

### 2.2.1 ການ​ປະຕິ​ຮູບໂຄງຮ່າງການຈັດຕັ້ງປະຕິບັດແຜນດຳເນີນງານວຽກງານ ອຄ

ໄດ້ສຳເລັດການສ້າງຕັ້ງສ້າງຕັ້ງຄະນະກໍາມະການຊີ້ນໍາລວມອໍານວຍຄວາມສະດວກທາງດ້ານການຄ້າຂັ້ນສູນ ກາງ ແລະ ຂັ້ນແຂວງ, ນະຄອນຫຼວງ (ຕາມຂໍ້ຕົກລົງ ເລກທີ 48/ນຍ, ລົງວັນທີ 26 ກໍລະກົດ 2018) ໃນນັ້ນ:

* ຂັ້ນສູນກາງ: ແມ່ນ ທ່ານ ສອນໄຊ ສີພັນດອນ, ຮອງນາຍົກລັດຖະມົນຕີ ເປັນຫົວໜ້າຄະນະ; ປະກອບມີ ທ່ານ ລັດຖະມົນຕີ ແລະ ທ່ານ ຮອງລັດຖະມົນຕີ ຈາກ 07 ກະຊວງ ເປັນຮອງຫົວໜ້າຄະນະ.
* ຂັ້ນແຂວງ, ນະຄອນຫຼວງ: ແມ່ນ ຮອງເຈົ້າແຂວງ, ຮອງເຈົ້າຄອງນະຄອນຫຼວງ ຜູ້ຊີ້ນໍາວຽກງານເສດຖະ ກິດ ເປັນຫົວໜ້າຄະນະ.
* ຄະນະກໍາມະການດັ່ງກ່າວ ຈະຈັດກອງປະຊຸມ 02 ຄັ້ງຕໍ່ປີ ເພື່ອສະຫຼຸບ, ຖອດຖອນບົດຮຽນ ແລະ ລາຍງານຂໍທິດຊີ້ນໍາຈາກລັດຖະບານ ໃນການຈັດຕັ້ງປະຕິບັດວຽກງານອໍານວຍຄວາມສະດວກທາງດ້ານການຄ້າ.

ນອກຈາກນີ້, ທ່ານ ຫົວໜ້າຄະນະກໍາມະການຊີ້ນໍາລວມອໍານວຍຄວາມສະດວກທາງດ້ານການຄ້າ ຍັງໄດ້ແຕ່ງຕັ້ງ ກອງເລຂາຄະນະກໍາມະການອໍານວຍຄວາມສະດວກທາງດ້ານການຄ້າ ຂຶ້ນ (ຕາມຂໍ້ຕົກລົງ ເລກທີ 001/ອຄອສ, ລົງວັນທີ 26 ທັນວາ 2018) ເພື່ອຊ່ວຍວຽກຄະນະກໍາມະການຊີ້ນໍາລວມອໍານວຍຄວາມສະດວກທາງດ້ານການຄ້າ ຂັ້ນສູນກາງ ໃນການຈັດຕັ້ງປະຕິບັດວຽກງານອໍານວຍຄວາມສະດວກທາງດ້ານການຄ້າ ແລະ ຄໍາສັ່ງເລກທີ 02/ນຍ ທີ່ກະຊວງອຸດສາຫະກໍາ ແລະ ການຄ້າ ເປັນຜູ້ຮັບຜິດຊອບ. ກອງເລຂາ ດັ່ງກ່າວ ປະກອບມີ 30 ກົມກອງທີ່ກ່ຽວຂ້ອງ ແລະ ສະພາການຄ້າ ແລະ ອຸດສາຫະກຳແຫ່ງຊາດລາວ ເປັນຄະນະ. ພ້ອມນີ້, ຂະແໜງການທີ່ກ່ຽວຂ້ອງ ໄດ້ສຳເລັດການແຕ່ງຕັ້ງພະນັກງານຂັ້ນຄະນະກົມ ເຂົ້າເປັນຄະນະກອງເລຂາ ຄອຄ ແລະ ໜ່ວຍງານຈັດຕັ້ງປະຕິບັດ (TIU) ເພື່ອເປັນໜ່ວຍງານຫຼັກໃນການປະສານງານ ແລະ ດຳເນີນການຈັດຕັ້ງປະຕິບັດວຽກງານ ອຄ.

ໃນ 06 ເດືອນຕົ້ນປີ 2019 ໄດ້ຈັດກອງປະຊຸມຂອງຄະນະກໍາມະການອໍານວຍຄວາມສະດວກທາງດ້ານການຄ້າ ຈໍານວນ 02 ຄັ້ງຄື:

* ກອງປະຊຸມຄັ້ງທໍາອິດ ຂອງຄະນະກໍາມະການຊີ້ນໍາລວມອໍານວຍຄວາມສະດວກທາງດ້ານການຄ້າ ຂັ້ນສູນກາງ, ໃນວັນທີ 07 ມັງກອນ 2019 ເພື່ອແຈ້ງບັນດາສະມາຊິກ ກ່ຽວຂ້ອງຂໍ້ຕົກລົງ ເລກທີ 48/ນຍ ແລະ ລາຍງານຄວາມຄືບໜ້າໃນການຈັດຕັ້ງປະຕິບັດວຽກອໍານວຍຄວາມສະດວກທາງດ້ານການຄ້າ ແລະ ຄໍາສັ່ງ ເລກທີ 02/ນຍ ໂດຍສະເພາະຕົວຊີ້ວັດ ທີ 8 ການຄ້າລະຫວ່າງປະເທດ.
* ກອງປະຊຸມຄັ້ງທໍາອິດ ຂອງຄະນະກໍາມະການອໍານວຍຄວາມສະດວກທາງດ້ານການຄ້າ ທົ່ວປະເທດ, ໃນວັນທີ 03 ເມສາ 2019 ເພື່ອແຈ້ງບັນດາສະມາຊິກ ກ່ຽວຂ້ອງຂໍ້ຕົກລົງ ເລກທີ 48/ນຍ ແລະ ລາຍງານຄວາມຄືບໜ້າໃນການຈັດຕັ້ງປະຕິບັດວຽກອໍານວຍຄວາມສະດວກທາງດ້ານການຄ້າ ແລະ ຄໍາສັ່ງ ເລກທີ 02/ນຍ ໂດຍສະເພາະຕົວຊີ້ວັດ ທີ 8 ການຄ້າລະຫວ່າງປະເທດ. ພ້ອມດຽວກັນ, ຍັງໄດ້ຮັບຮອງເອົາ ຮ່າງຄໍາສັ່ງ ທ່ານນາຍົກລັດຖະມົນຕີ ວ່າດ້ວຍ ການອຳນວຍຄວາມສະດວກໃຫ້ແກ່ການນຳເຂົ້າ-ສົ່ງອອກ, ການຜ່ານແດນ, ການນຳເຂົ້າເພື່ອສົ່ງອອກຕໍ່ ແລະ ການເຄື່ອນຍ້າຍພາຍໃນ ຂອງສິນຄ້າ (ເພື່ອປ່ຽນແທນຄຳສັ່ງ ສະບັບເລກທີ 24/ນຍ, ລົງວັນທີ 22 ກັນຍາ 2004) ເພື່ອປຶກສາຫາລື ຮັບຮອງ.

### ການ​ປະຕິ​ຮູບທາງ​ດ້ານ​ລະບຽບ​ການ:

*ການປະຕິຮູບທາງດ້ານລະບຽບການ ປະກອບມີ ການປັບປຸງ ແລະ ການສ້າງນິຕິກຳໃໝ່ ເພື່ອໃຫ້ສອດຄ່ອງກັບມາດຕະຖານສາກົນ ແລະ ສ້າງຄວາມກົມກຽວໃນການຈັດຕັ້ງປະຕິບັດວຽກງານ ອຄ. ນອກນັ້ນ, ຍັງໄດ້ມີການດຳເນີນການທົບທວນ ແລະ ປະເມີນຜົນກະທົບຂອງມາດຕະການທາງດ້ານການຄ້າທີ່ບໍ່ແມ່ນພາສີ (*NTMs) *ໂດຍການສັງລວມບັນດາລະບຽບການ ຫຼື ຂໍ້ບັງ ຄັບທີ່ກຳນົດ* NTMs *ເພື່ອທົບທວນຄືນໃນຂັ້ນຕໍ່ໄປ.*

***ກ.*****ການສ້າງ ຫຼື ປັບປຸງ​ນິຕິ​ກຳ**

*ເພື່ອຈັດຕັ້ງປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າໃຫ້ບັນລຸເປົ້າໝາຍ, ສະມາຊິກ ກຂອຄ ແລະ ບັນດາຂະແໜງການອື່ນທີ່ກ່ຽວຂ້ອງໄດ້ປັບປຸງບັນດານິຕິກໍາ ແລະ ສ້າງນິຕິກໍາ ໃໝ່ຈໍານວນໜຶ່ງທີ່ຕິດພັນກັບການອຳນວຍຄວາມສະດວກທາງດ້ານການຄ້າ.*

*ອີງຕາມຂໍ້ມູນຂອງ ສູນຂໍ້ມູນຂ່າວສານທາງດ້ານການຄ້າຂອງ ສປປ ລາວ ແລະ ຂໍ້ມູນຂອງ ສູນຂໍ້ມູນຈົດໝາຍເຫດທາງລັດຖະການກະຊວງຍຸດຕິທຳ*, *ບັນດານິຕິກຳທີ່ຕິດພັນກັບການຄ້າທີ່ໄດ້ຮັບການ​ປັບປຸງ ​ແລະ ສ້າງໃໝ່ເພື່ອຄວາມເປັນເອກະພາບ ແລະ ກົມກຽວ ໃນການຈັດຕັ້ງປະຕິບັດວຽກງານການຄ້າ ມີ​ທັງ​ໝົດ* 34 *ສະບັບ ໄລຍະ 6 ເດືອນ ​ປີ 2019 ດັ່ງມີ​ລາຍ​ລະອຽດດັ່ງ​ນີ້:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ຂະແໜງການ*** | ***ກົດ******ໝາຍ*** | ***ດຳລັດ*** | ***ຂໍ້​ຕົກລົງ*** | ***ແຈ້ງ​ການ*** | ***ຄຳແນະນຳ*** | ***ຄຳສັ່ງ*** | ***ບົດແນະນຳ***  | ***ລວມ*** |
| ***ກະຊວງ​ອຸດສາຫະກໍາ ​ແລະ ການ​ຄ້າ*** |  |  | 08 | 04 | 04 |  |  |  |
| ***ກະຊວງການເງິນ*** |  |  | 02 | 03 |  |  | 01 |  |
| ***ກະຊວງໄປສະນີ ໂທລະຄົມມະນາຄົມ ແລະ ສື່ສານ*** |  |  |  | *01* |  |  |  |  |
| ***ຫ້ອງວ່າການລັດຖະບານ*** |  | *01* |  |  |  |  |  |  |
| ***ກະຊວງພະລັງງານ ແລະ ບໍ່ແຮ່*** |  |  |  | *01* |  |  |  |  |
| ***ກະຊວງໂຍທາທິການ ແລະ ຂົນສົ່ງ*** |  |  |  |  |  |  | *01* |  |
| ***ທະນາຄານແຫ່ງ ສປປ ລາວ*** |  |  | *01* |  |  |  |  |  |
| ***ກະຊວງແຜນການ ແລະ ການລົງທຶນ*** |  | *01* |  |  |  |  | *01* |  |
| ***ກະຊວງກະສິກຳ ແລະ ປ່າໄມ້*** |  |  | 04 |  |  |  |  |  |

**ຂ. ການປະເມີນຜົນກະທົບຂອງມາດຕະການທາງດ້ານ​ການ​ຄ້າ​ທີ່​ບໍ່​ແມ່ນ​ພາສີ (NTMs)**

ສັງລວມການຈັດປະເພດ NTMs ໄດ້ທັງໝົດ 314 ມາດຕະການ ຈາກຫຼາຍກວ່າ 100 ນິຕິກໍາ ທີ່ 13 ກະຊວງ ເປັນຜູ້ວາງອອກ (ຂໍ້ມູນເດືອນ ກໍລະກົດ 2019). ໃນນີ້ ມາດຕະການທີ່ຮຽກຮ້ອງໃຫ້ມີການອອກອະນຸຍາດນໍາເຂົ້າ ແລະ ສົ່ງອອກສິນຄ້າ ມີ 101 ມາດຕະການ ກວມເອົາ 32% ຂອງມາດຕະການທັງໝົດ. ມາດຕະການເຫຼົ່ານີ້ ໄດ້ເຜີຍແຜ່ລົງສູນຂໍ້ມູນຂ່າວສານທາງດ້ານການຄ້າຂອງ ສປປ ລາວ. ລວມເຖິງ ການປະສານສົມທົບກັບພາກສ່ວນທີ່ກ່ຽວຂ້ອງ ທັງພາກລັດ ແລະ ທຸລະກິດ ໃນການຈັດກອງປະຊຸມເຜີຍແຜ່ ແລະ ປຶກສາຫາລື ຢ່າງເປັນປົກກະຕິ ພາຍໃນໜ່ວຍງານມາດຕະການທາງດ້ານການຄ້າທີ່ບໍ່ແມ່ນພາສີ (NTM-WG) ໂດຍສະເພາະການປັບປຸງບັນດາລະບຽບ ການ, ຂັ້ນຕອນ, ເວລາ ແລະ ເອກະສານປະກອບ ໃຫ້ກະທັດ ແລະ ວ່ອງໄວຂຶ້ນ. ທັງໝົດນີ້, ລ້ວນແລ້ວແຕ່ເປັນການສ້າງສະພາບແວດລ້ອມ ທີ່ເອື້ອອໍານວຍໃຫ້ແກ່ການດໍາເນີນທຸລະກິດການຄ້າ.

### 2.2.3 ​ການພັດທະນາ ​ໂຄງ​ລ່າງພື້ນຖານ​ ເພື່ອ​ອຳນວຍ​ຄວາມ​ສະດວກ​ທາງ​ດ້ານ​ການ​ຄ້າ

ສ່ວນໜຶ່ງຂອງການປັບປຸງການອຳນວຍຄວາມສະດວກທາງດ້ານຄ້າ ແມ່ນພັດທະນາລະບົບເອເລັກໂຕຣນິກ ເພື່ອສະໜັບສະໜູນຂັ້ນຕອນການດຳເນີນການນຳເຂົ້າ-ສົ່ງອອກ ໃຫ້ມີຄວາມວ່ອງໄວ ແລະ ສະດວກງ່າຍດາຍ. ພ້ອມດຽວກັນນັ້ນ ເຕັກໂນໂລຊີຂໍ້ມູນ-ຂ່າວສານ ໄດ້ຖືກນຳໃຊ້ເຂົ້າໃນວຽກງານອຳນວຍຄວາມສະດວກທາງດ້ານການຄ້າ ແລະ *ພາສີ ນັບມື້ນັບເພີ່ມຂຶ້ນ. ພ້ອມດຽວກັນນັ້ນ, ເຕັກໂນໂລຊີ-ຂ່າວສານຍັງມີສ່ວນສຳຄັນໃນການ*ເຜີຍແຜ່ຂໍ້ມູນຂ່າວສານທາງດ້ານການຄ້າໃຫ້ທັນກັບສະພາບການແຕ່ລະໄລຍະ. ສປປ ລາວໄດ້ສ້າງ ແລະ ປັບປຸງສູນຂໍ້ມູນຂ່າວສານທາງດ້ານການຄ້າຂອງ ສປປ ລາວ ຫຼື Lao PDR Trade Portal ເຜີຍແຜ່ຂໍ້ມູນຂ່າວສານທາງດ້ານການຄ້າຢ່າງທົ່ວເຖິງ.

ສູນ​ຂໍ້​ມູນ​ຂ່າວສານ​ທາງ​ດ້ານ​ການ​ຄ້າ ຂອງ ສປປ ລາວ ​ໄດ້​ປະກອບສ່ວນ​ຕໍ່​ການ​ເຜີຍ​​ແຜ່​ຂໍ້​ມູນ​ທາງ​ດ້ານ​ການ​ຄ້າ ຢ່າງ​ຕໍ່​ເນື່ອງ. ຂໍ້ມູນດັ່ງກ່າວ ມີຄວາມຫຼາກຫຼາຍທາງດ້ານເນື້ອໃນ ເຊິ່ງປະກອບດ້ວຍ ນິຕິກຳ, ແບບຟອມ, ມາດຕະການ, ຂັ້​ນຕອນ​ການ​ນໍາ​ເຂົ້າ-ສົ່ງ​ອອກ, ຂ່າວ, ປະກາດ, ບົດຄວາມ, ແລະ ສິ່ງພິມ ທີ່ຕິດພັນກັບວຽກງານອໍານວຍຄວາມສະດວກທາງດ້ານການຄ້າ.

ໃນໄລຍະ 06 ເດືອນຕົ້ນປີ 2019 ​ໄດ້​ອັບໂຫຼດຂໍ້ມູນລົງ​ໃນ​ LTP ມີດັ່ງນີ້: ​ນິຕິ​ກຳ​ທີ່​ຕິດ​ພັນ​ກັບ​ການ​ນຳ​ເຂົ້າ-ສົ່ງ​ອອກ ຈຳນວນ 82 ສະບັບ, ​ແບບຟອມ 11, ບົດຂ່າວ 36, ປະກາດ 23, ບົດຄວາມ 02, ເອກະສານສິ່ງພິມ 02 ສະບັບ. ບັນດາ​ມາດ​ຕະການທາງດ້ານການຄ້າ ມີທັງໝົດ 355 ມາດຕະການ ​ແລະ ຂັ້ນ​ຕອນ​ການ​ນໍາ​ເຂົ້າ-ສົ່ງ​ອອກ ມີ​ທັງໝົດ 43 ປະເພດສິນຄ້າ ເພື່ອ​ເປັນ​ຂໍ້​ມູນ​ພື້ນຖານ​ໃຫ້​ແກ່​ຜູ້​ຄ້າ ​ໃນ​ແຕ່ລະ​ໄລຍະ ດັ່ງທີ່ສະແດງອອກໃນຕາຕະລາງທີ 2 ຂ້າງລຸ່ມນີ້.

**ຕາຕະລາງທີ 2: ຂໍ້​ມູນທີ່ມີໃນສູນຂໍ້ມູນຂ່າວສານ​ໄລຍະ​ປີ 2017, 2018, 2019 ແຍກເປັນແຕ່ລະປະເພດ**

 ຫົວໜ່ວຍ: ສະບັບ

|  |  |  |  |
| --- | --- | --- | --- |
| **ຂໍ້ມູນທີ່ມີໃນສູນຂໍ້ມູນຂ່າວສານ** | **2017** | **2018** | **2019** |
| ນິຕິກຳ | 30 | 84 | 82 |
| ແບບຟອມ | 15 | 02 | 11 |
| ບົດຂ່າວ | 46 | 84 | 36 |
| ປະກາດ | 20 | 43 | 23 |
| ບົດຄວາມ | 03 | 07 | 02 |
| ເອກະສານສິ່ງພິມ | 07 | 12 | 02 |

ຄວາມຫຼາກຫຼາຍທາງດ້ານເນື້ອໃນຂອງສູນ​ຂໍ້​ມູນຂ່າວສານ​ທາງ​ດ້ານ​ການ​ຄ້າຂອງ ສປປ ລາວ ​ໄດ້ດຶງ​ດູດ​ເອົາ​ຜູ້ເຂົ້າຊົມ​​ໃຊ້ເປັນ​ຈຳນວນບໍ່ໜ້ອຍ. ການເຂົ້າຊົມໃຊ້ສູນຂໍ້ມູນຂ່າວສານທາງດ້ານການຄ້າ (LTP) ໃນໄລຍະ **06 ເດືອນ ປີ 2019** ທີ່ຜ່ານມາ ສາມາດສັງລວມໄດ້ດັ່ງນີ້:

* + - ຈຳນວນເຂົ້າເວັບໄຊ: 40,853 ຄັ້ງ
		- ຈຳນວນຄົນເຂົ້າເວັບໄຊ: 19,959 ຄົນ
		- ຈຳນວນເປີດຫນ້າເວັບ: 253,681 ຄັ້ງ
		- ຈຳນວນສະມາຊິກ ເພີ່ມຂຶ້ນ: 426 ຄົນ
		- ຕອບຄຳຖາມຜ່ານທາງອີເມລ ໄດ້ 109 ຄຳຖາມ

###  2.2.4 ການ​ພັດທະນາ​ບຸກຄະລາ​ກອນ

ກຂອຄ ​ໄດ້​ຈັດ​ຝຶກ​ອົບຮົມ ​ເພື່ອ​ຍົກ​ລະດັບ ​ວິຊາ​ການ​ທາງ​ດ້າ​ນການ​ຄ້າ ​ໃຫ້​ແກ່​ທັງພາກ​ລັດ ​ແລະ ພາກ​ທຸລະ​ກິດ ຊຶ່ງ ມີຫົວຂໍ້ຕ່າງໆ ດັ່ງລຸ່ມນີ້:

* ຈັດກອງປະຊຸມປຶກສາຫາລືກັບຂະແໜງການກ່ຽວຂ້ອງ ເພື່ອກະກຽມຄວາມພ້ອມທາງດ້ານໂຄງລ່າງພື້ນຖານ ແລະ ການດໍາເນີນງານຂອງດ່ານ ທາງລົດໄຟລາວ-ຈີນ ເຊິ່ງຕິດພັນກັບວຽກອໍານວຍຄວາມສະດວກທາງດ້ານການຄ້າ ໃນວັນທີ 08 ກຸມພາ 2019.
* ຈັດກອງປະຊຸມສຳມະນາ ກ່ຽວກັບ ການບໍລິຫານຄວາມສ່ຽງ ແລະ ການຮ່ວມມືຂອງໜ່ວຍງານທີ່ກ່ຽວຂ້ອງປະຈຳຢູ່ດ່ານພາສີ ເຊິ່ງຈັດຂຶ້ນໃນວັນທີ 29 ພຶດສະພາ 2019.
* ຈັດກອງປະຊຸມເຜີຍແຜ່ ກ່ຽວກັບ ການຂຶ້ນແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ແລະ ເກັບກໍາຂໍ້ມູນທີ່ກ່ຽວຂ້ອງ ຢູ່ 03 ພາກຄື: ພາກກາງ ແລະ ໃຕ້ (ແຂວງ ຈໍາປາສັກ, ແຂວງ ສະຫວັນນະເຂດ, ແຂວງ ຄໍາມ່ວນ, ແຂວງ ບໍລິຄໍາໄຊ) ໃນວັນທີ 6-10 ພຶດສະພາ 2019. ພາກເໜືອ (ແຂວງຫຼວງນໍ້າທາ, ແຂວງບໍ່ແກ້ວ ແລະ ແຂວງໄຊຍະບູລີ) ໃນລະຫວ່າງ ວັນທີ 1-6 ມິຖຸນາ 2019.
* ຈັດສຳມະນາເຜີຍແຜ່ ພ້ອມທັງຝຶກວິທີນຳໃຊ້ເວັບໄຊທ໌ສູນຂໍ້ມູນຂ່າວສານທາງດ້ານການຄ້າຂອງ ສປປ ລາວໃຫ້ແກ່ພາກລັດ ແລະ ພາກທຸລະກິດ ຈຳນວນ 04 ຄັ້ງ (ຂັ້ນສູນກາງ 02 ຄັ້ງ ແລະ ທ້ອງຖິ່ນ 02 ຄັ້ງ).

**2.2.5 ການ​ແກ້​ໄຂ​ບັນຫາຂອງ​ພາກ​ທຸລະ​ກິດ**

ກຄອຄ ​ມີບົດບາດ​ສໍາຄັນ ​ໃນ​ການ​ເຮັດ​ໃຫ້ຂັ້ນ​ຕອນ​ການ​ຄ້າມີຄວາມກະທັດຮັດ, ງ່າຍດາຍ, ໂປ່ງໃສ, ສະດວກວ່ອງໄວ ແລະ ກົມກຽວກັນ ໂດຍອີງໃສ່ຄວາມຮຽກຮ້ອງຕ້ອງການຕົວຈິງຂອງພາກທຸລະກິດ ຜ່ານການສະເໜີ ບັນຫາຫຍຸ້ງຍາກທີ່ຕິດພັນກັບການນຳເຂົ້າ-ສົ່ງອອກ ຊຶ່ງບັນຫາຫຼັກແມ່ນຕິດພັນກັບການເຄື່ອນຍ້າຍສິນຄ້າພາຍໃນປະເທດ ໂດຍສະເພາະ ແມ່ນສິນຄ້າປະເພດເຄື່ອງປ່າຂອງດົງ, ຖ່ານຂາວ, ບັນຫາຄວາມຫຍຸ້ງຍາກໃນການສົ່ງອອກສິນຄ້າບາງປະເພດ ເຊັ່ນ: ເຂົ້າ, ເຫຼັກເສດ ແລະ ບັນຫາເລື່ອງການດຳເນີນຂັ້ນຕອນໃນການອອກໃບຢັ້ງຢືນຄຸນນະພາບສິນຄ້າ ໂດຍສະເພາະອຸປະກອນເຄື່ອງໃຊ້ໄຟຟ້າ ແລະ ເຄື່ອງເອເລັກໂຕຣນິກ ທີ່ມີຄ່າໃຊ້ຈ່າຍສູງ. ສະນັ້ນເພື່ອລິເລີ່ມແກ້ໄຂບັນຫາດັ່ງກ່າວ, ກົມການນຳເຂົ້າ ແລະ ສົ່ງອອກ ໃນນາມ ຫ້ອງການປະຈຳກອງເລຂາຄະນະກໍາມະການອຳນວຍຄວາມສະດວກທາງດ້ານການຄ້າ ໄດ້ນຳສະເໜີຕໍ່ຄະນະກຳມະການຊີ້ນຳລວມອຳນວຍຄວາມສະດວກທາງດ້ານການຄ້າປັບປຸງ ຄຳສັ່ງ ນາຍົກລັດຖະມົນຕີ ວ່າດ້ວຍການອຳນວຍຄວາມສະດວກ ແກ່ການນຳເຂົ້າ-ສົ່ງອອກ ແລະ ຈໍລະຈອນ ສິນຄ້າຢູ່ພາຍໃນປະເທດ, ເລກທີ 24/ນຍ, ລົງວັນທີ 22 ກັນຍາ 2004 ເພື່ອໃຫ້ແທດເໝາະກັບສະພາບປະຈຸບັນ. ຜ່ານການເຫັນດີ ແລະ ການຄົ້ນຄວ້າ, ຫ້ອງການກອງເລຂາໄດ້ມີການປັບປຸງນິຕິກຳດັ່ງກ່າວ ມາເປັນ ຮ່າງ “ຄຳສັ່ງວ່າດ້ວຍການອຳນວຍຄວາມສະດວກໃຫ້ແກ່ການນຳເຂົ້າ-ສົ່ງອອກ, ການຜ່ານແດນ, ການນຳເຂົ້າເພື່ອສົ່ງອອກຕໍ່ ແລະ ການເຄື່ອນຍ້າຍພາຍໃນ ຂອງສິນຄ້າ”. ຄຳສັ່ງສະບັບປ່ຽນແທນນີ້, ບົນພື້ນຖານແມ່ນແນໃສ່ຍົກສູງການຈັດຕັ້ງປະຕິ ບັດວຽກງານອຳນວຍຄວາມສະດວກທາງດ້ານການຄ້າ ແລະ ຖືເປັນວຽກບູລິມະສິດຕົ້ນຕໍ. ໂດຍພື້ນຖານແລ້ວ ພວກເຮົາແມ່ນພະຍາຍາມໝູນໃຊ້ກົນໄກຂອງຄະນະກຳມະການອຳນວຍຄວາມສະດວກທາງດ້ານການຄ້າ ທີ່ລັດຖະບານສ້າງຕັ້ງຂຶ້ນໃຫ້ນີ້ ເພື່ອເປັນເຈົ້າການປະສານສົມທົບກັບທຸກພາກສ່ວນທີ່ກ່ຽວຂ້ອງ ທັງພາກລັດ ແລະ ທຸລະກິດ ເພື່ອຊຸກຍູ້ການຈັດຕັ້ງປະຕິບັດວຽກງານອຳນວຍຄວາມສະດວກທາງດ້ານການຄ້າ ໃຫ້ໄດ້ຮັບຜົນດີ. ຮ່າງຄຳສັ່ງສະບັບດັ່ງ ກ່າວນີ້ ແມ່ນໄດ້ຜ່ານການປຶກສາຫາລື ຮ່ວມກັບຂະແໜງການທີ່ກ່ຽວຂ້ອງ ແລະ ພາກທຸລະກິດ. ຊຶ່ງປະຈຸບັນ, ກະຊວງ ອຄ ກໍາລັງປັບປຸງຮ່າງຄໍາສັ່ງດັ່ງກ່າວ ຕາມຄໍາເຫັນ ແລະ ທິດຊີ້ນໍາຂອງ ທ່ານ ລັດຖະມົນຕີ ປະຈໍາຫ້ອງວ່າການ ສໍານັກງານນາຍົກລັດຖະມົນຕີ ກ່ອນສົ່ງໃຫ້ ທ່ານ ນາຍົກລັດຖະມົນຕີ ພິຈາລະນາລົງລາຍເຊັນ.

# 2.2.6 ການ​ປັບປຸງ​ຕົວຊີ້ວັດການຄ້າຕ່າງປະເທດ

 ອີງຕາມບົດລາຍງານການຈັດອັນດັບຄວາມສະດວກໃນການດໍາເນີນທຸລະກິດ (Ease of Doing Business: EDB) ຂອງທະນາຄານໂລກ ທີ່ເຜີຍແຜ່ລ່າສຸດ (ວັນທີ 30 ກໍລະກົດ 2019) ເຫັນວ່າ: ຕົວຊີ້ວັດທີ 8 “ການຄ້າຕ່າງປະເທດ”, ສປປ ລາວ ແມ່ນຖືກຈັດຢູ່ໃນອັນດັບທີ 76 ໃນປີ 2019, ຊຶ່ງດີຂຶ້ນ 48 ອັນດັບຈາກ 124 ໃນປີ 2018. ການໄດ້ຮັບອັນດັບທີ່ດີຂຶ້ນຫຼາຍ ຖ້າສົມທຽບກັບປີທີ່ຜ່ານມາແມ່ນສ່ວນໜຶ່ງມາຈາກ ການຮ່ວມມືຂອງບັນດາຂະແໜງການລັດທີ່ກ່ຽວຂ້ອງໃນການປັບປຸງຂັ້ນຂອດການບໍລິການອອກອະນຸຍາດນໍາເຂົ້າ ແລະ ສົ່ງອອກ ເຊັ່ນ: ການຫຼຸດຜ່ອນຂັ້ນຕອນໃນການອອກໜັງສືລັດຖະການ ຫາ ດ່ານພາສີ ເພື່ອປະຕິບັດການເກັບພັນທະຕ່າງໆ ສຳລັບການສົ່ງອອກແຮ່ທາດ, ການຫຼຸດຜ່ອນຂັ້ນຕອນການອອກອະນຸຍາດນໍາເຂົ້າຊິ້ນສ່ວນຍານພາຫະນະ, ການຫຼຸດຜ່ອນຂັ້ນຕອນການພິຈາລະນາອະນຸມັດແຜນນໍາເຂົ້າສິນຄ້າ ທີ່ມາຮັບໃຊ້ໂຄງການກູ້ຢືມ ແລະ ຊ່ວຍເຫຼືອລ້າ ເປັນຕົ້ນ.

ເຖິງຢ່າງໃດກໍ່ຕາມ ຖ້າສົມທຽບໃສ່ບັນດາ ປະເທດທີ່ບໍ່ມີຊາຍແດນຕິດກັບທະເລ ທີ່ສະແດງໃນຕາຕະລາງທີ 3 ເຫັນວ່າ ອັນດັບຄວາມສະດວກໃນການດໍາເນີນທຸລະກິດຂອງ ສປປ ລາວ ແມ່ນຍັງຢູ່ໃນລະດັບ ກາງ.

 **ຕາຕະລາງທີ 3: ປຽບທຽບ ອັນດັບຄວາມສະດວກໃນການດໍາເນີນທຸລະກິດ ຂອງ ສປປ ລາວ ກັບ ບັນດາປະເທດທີ່ບໍ່ມີຊາຍແດນຕິດກັບທະເລ**

|  |  |  |  |  |
| --- | --- | --- | --- | --- |
|  | **ລາວ** | **ໂມນດາວີ****ທະວີບເອີຮົບ** | **ບົດສະວານາ****ທະວີບອາຟຣິກາ** | **ໂບລີວີ****ທະວີບອາເມລິກາ** |
| **ອັນດັບ 76** | **ອັນດັບ 35** | **ອັນດັບ 55** | **ອັນດັບ 96** |
| **ເວລາ(ຊົ່ວໂມງ)** | **ຄ່າໃຊ້ຈ່າຍ(USD)** | **ເວລາ(ຊົ່ວໂມງ)** | **ຄ່າໃຊ້ຈ່າຍ(USD)** | **ເວລາ(ຊົ່ວໂມງ)** | **ຄ່າໃຊ້ຈ່າຍ(USD)** | **ເວລາ(ຊົ່ວໂມງ)** | **ຄ່າໃຊ້ຈ່າຍ(USD)** |
| **ການດໍາເນີນເອກະ ສານຂໍອະນຸຍາດນໍາເຂົ້າ** | 11 | 224 | 02 | 41 | 03 | 67 | 72 | 30 |
| **ການດໍາເນີນເອກະ ສານຂໍອະນຸຍາດສົ່ງອອກ** | 60 | 235 | 48 | 44 | 18 | 179 | 144 | 25 |
| **ການດໍາເນີນການຢູ່ດ່ານນໍາເຂົ້າ** | 60 | 115 | 04 | 83 | 04 | 98 | 114 | 315 |
| **ການດໍາເນີນການຢູ່ດ່ານສົ່ງອອກ** | 09 | 140 | 03 | 76 | 05 | 317 | 48 | 65 |

1. **ການປັບປຸງຂັ້ນຕອນດຳເນີນການແຈ້ງເອກະສານການນຳເຂົ້າ ແລະ ສົ່ງອອກສິນຄ້າ ທີ່ດ່ານຊາຍແດນ:**
* ໄດ້ເປີດໃຊ້ ລະບົບແຈ້ງພາສີແບບປະຕູດຽວແຫ່ງຊາດ (LNSW) ຢ່າງເປັນທາງການ ຊື່ງກະຊວງການເງິນ, ກະຊວງອຸດສາຫະກຳ ແລະ ການຄ້າ ແລະ ກະຊວງໂຍທາທິການ ແລະ ຂົນສົ່ງ ໄດ້ລົງນາມບົດບັນທຶກຄວາມເຂົ້າໃນ ໃນການຈັດຕັ້ງປະຕິບັດວຽກງານດັ່ງກ່າວ. ຊຶ່ງນັບແຕ່ວັນທີ 24 ມິຖຸນາ 2019 ທຸກການນໍາເຂົ້າ ແລະ ສົ່ງອອກ ສິນຄ້າປະເພດພາຫະນະ ຜ່ານດ່ານຂົວມິດຕະພາບ 1 (ນະຄອນຫຼວງວຽງຈັນ) ຕ້ອງໄດ້ດໍາເນີນການແຈ້ງຂໍ້ມູນ ແລະ ເອກະສານຜ່ານລະບົບແຈ້ງພາສີປະຕູດຽວ (LNSW).
* ລວມສູນການຊໍາລະເງິນຄ່າພາສີ, ອາກອນ, ຄ່າທໍານຽມ ແລະ ຄ່າບໍລິການອື່ນໆ ທີ່ກ່ຽວຂ້ອງກັບການນໍາເຂົ້າ ແລະ ສົ່ງອອກ ຜ່ານທາງເອເລັກໂຕຣນິກ ຫຼື ບັດ Smart Tax.
* ການກວດກາສິນຄ້າຮ່ວມກັນ ຂອງບັນດາໜ່ວຍງານກ່ຽວຂ້ອງທີ່ປະຈຳຢູ່ດ່ານ ບົນພື້ນຖານການປະຕິບັດຫຼັກ ການການບໍລິຫານຄວາມສ່ຽງ (Risk Management) ແລະ ການກວດສອບຄືນຫຼັງ (Post-audit).

**2.2.7 ຄວາມຄືບໜ້າການຈັດຕັ້ງປະຕິບັດສັນຍາ ອຄ ໃນກອບອົງການການຄ້າໂລກ**

* ສຳເລັດການແຈ້ງຫາອົງການການຄ້າໂລກ ກ່ຽວກັບ ການກະກຽມການຈັດຕັ້ງປະຕິບັດ ເພື່ອຂໍການຊ່ວຍເຫຼືອທາງດ້ານວິຊາການ ແລະ ການສ້າງຄວາມເຂັ້ມແຂງໃຫ້ແກ່ຂະແໜງການທີ່ກ່ຽວຂ້ອງ ໃນການຈັດຕັ້ງປະຕິບັດມາດຕະການໃນໝວດ C.
* ເປັນເຈົ້າການຈັດ ແລະ ເຂົ້າຮ່ວມກອງປະຊຸມສຳມະນາ ກັບ ປະເທດສະມາຊິກອາຊຽນ ທີ່ຕິດພັນກັບວຽກງານ NTMs, ສູນຂໍ້ມູນຂ່າວສານດ້ານການຄ້າອາຊຽນ (ATR) ແລະ ສູນຂໍ້ມູນຂ່າວສານດ້ານການຄ້າ ແຫ່ງຊາດ (NTR) ໂດຍສົມທົບກັບອົງການຈັດຕັ້ງສາກົນຕ່າງໆ ເປັນຕົ້ນ: EU-ARISE, World Bank, USAID-LUNAII, GIZ ແລະ ອື່ນໆ ເພື່ອປະຕິບັດຕາມພັນທະສັນຍາ ທີ່ ສປປ ລາວ ມີຕໍ່ອົງການການຄ້າໂລກ ແລະ ອາຊຽນ.

**ພາກ​ທີ 3 ສັງເກດຕີລາຄາ**

 ການຈັດຕັ້ງປະຕິບັດແຜນດຳເນີນງານວຽກງານອໍານວຍຄວາມສະດວກທາງດ້ານການຄ້າ ມີບົດບາດສໍາຄັນໃນການສ້າງສະພາບແວດລ້ອມ ທີ່ເອື້ອອຳນວຍແກ່ການດຳເນີນການຄ້າລະຫວ່າງປະເທດ ໂດຍຜ່ານການປັບປຸງລະບຽບການ, ການພັດທະນາບຸກຄະລາກອນ ແລະ ການປັບປຸງໂຄງລ່າງພື້ນຖານດ້ານການຄ້າ. ຜົນສໍາເລັດດັ່ງກ່າວ ແມ່ນເກີດມາຈາກການເພີ່ມທະວີບົດບາດຂອງການປະສານງານລະຫວ່າງພາກລັດ ແລະ ພາກທຸລະກິດ, ແລະ ລະຫວ່າງພາກລັດດ້ວຍກັນ ຊຶ່ງສະແດງອອກໃນການແລກປ່ຽນຂໍ້ມູນຂ່າວສານທາງດ້ານການຄ້າ ແລະ ການປຶກສາຫາລື ກັນຫຼາຍຂຶ້ນ. ການເຜີຍແຜ່ຂໍ້ມູນຂ່າວສານທາງດ້ານລະບຽບການ ແລະ ສະຖິຕິການຄ້າ ມີຄວາມສໍາຄັນໃນການເພີ່ມຄວາມໂປ່ງໃສແກ່ການດໍາເນີນທຸລະກິດ ແລະ ການຊຸກຍູ້ວຽກງານການຄົ້ນຄວ້າ ກ່ຽວກັບ ບັນດານະໂບບາຍທີ່ຕິດພັນກັບວຽກງານ ອຄ.

 ເຖິງຢ່າງໃດກໍ່ຕາມ, ການຈັດຕັ້ງປະຕິບັດແຜນຍຸດທະສາດອໍານວຍຄວາມສະດວກທາງດ້ານການຄ້າ ຍັງມີຄວາມທ້າທາຍ ເຊັ່ນ:

* *ກົນໄກການປະສານງານວຽກງານ ອຄ ຍັງມີຄວາມທ້າທາຍ ໂດຍສະເພາະການຂະຫຍາຍກົນໄກໄປສູ່ທາງຖິ່ນ ທີ່ຕ້ອງມີການປະສານງານກັນຢ່າງໃກ້ຊິດ ແລະ ຕໍ່ເນື່ອງ ເພື່ອຮັບປະກັນການຈັດຕັ້ງປະຕິບັດວຽກງານອຳນວຍຄວາມສະດວກຢ່າງມີປະສິດທິພາບ;*
* *ຂາດຄວາມຕໍ່ເນື່ອງໃນການຈັດຕັ້ງປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າໄລຍະຂ້າມຜ່ານຂອງໂຄງການ* Trade Development Facility (TDF II) *ຫາ ໂຄງການ* Lao PDR Competitiveness and Trade Project;
* *ຍັງມີຂໍ້ຈຳກັດທາງດ້ານບຸກຄະລາກອນໃນການຈັດຕັ້ງປະຕິບັດວຽກງານ ອຄ;*
* *ພາກສ່ວນທີ່ກ່ຽວຂ້ອງທັງພາກລັດ ແລະ ທຸລະກິດ ຍັງບໍ່ທັນເຫັນຄວາມສໍາຄັນໃນການທົບທວນຄືນລະບຽບການຕ່າງໆທີ່ຕິດພັນກັບມາດຕະການ* NTMs*. ພ້ອມດຽວກັນນັ້ນ, ຂະແໜງການທີ່ກ່ຽວຂ້ອງຍັງລັງເລກ່ຽວກັບໃນການຕັດຂັ້ນຂອດທີ່ຕິດພັນກັບພາລະບົດບາດໃນການຄຸ້ມຄອງຂອງຕົນ.*

ພາກທີ 4 **ແຜນການ**ໃນຕໍ່ໜ້າ

ເພື່ອເປັນການຜັນຂະຫຍາຍວຽກງານອຳນວຍຄວາມສະດວກທາງດ້ານການຄ້າ ກໍຄືຈັດຕັ້ງຜັນຂະຫຍາຍແຜນດຳເນີນງານວຽກງານ ອຄ ໃຫ້ມີປະສິດທິຜົນກວ່າເກົ່າ ຈະໄດ້ສືບຕໍ່ປະຕິບັດຄື:

* *ສືບຕໍ່ ສົມທົບກັບຂະແໜງການທີ່ກ່ຽວຂ້ອງ ກ່ຽວກັບການປັບປຸງວຽກງານອຳນວນຄວາມສະດວກໃນການດຳເນີນທຸລະກິດ* (EDB) *ທີ່ຕິດພັນກັບຕົວຊີ້ວັດທີ* 8(*ການຄ້າລະຫວ່າງປະເທດ) ແລະ ແຜນດຳເນີນງານວຽກອໍານວຍຄວາມສະດວກທາງດ້ານການຄ້າ ໄລຍະປີ* 2017-2022 *ໃຫ້ສໍາເລັດຕາມແຜນການ ແລະ ເປົ້າ ໝາຍທີ່ໄດ້ກໍານົດໄວ້.*
* *ປະເມີນຜົນການຈັດຕັ້ງປະຕິບັດສັນຍາອຳນວຍຄວາມສະດວກທາງດ້ານການຄ້າ ຂອງອົງການການຄ້າໂລກ* (WTO TFA) *ໂດຍສະເພາະບັນດາມາດຕະການໃນໝວດ* A *ແລະ* B*, ພ້ອມທັງຈັດຕັ້ງປະຕິບັດບັນດາມາດຕະການໃນໝວດ* C *ໃຫ້ສຳເລັດ ຕາມກຳນົດເວລາທີ່ໄດ້ແຈ້ງໃຫ້ກອງເລຂາ* WTO
* *ຊຸກຍູ້ໃຫ້ຂະແໜງການຕ່າງໆ ສ້າງມາດຕະຖານການບໍລິການ, ຈັດພິມເຜີຍແຜ່ກ່ຽວກັບຂັ້ນຕອນ, ເອກະ ສານທີ່ຕ້ອງການ ແລະ ຂອບເຂດເວລາໃນການໃຫ້ບໍລິການ ລົງໃນສູນຂໍ້ມູນຂ່າວສານທາງດ້ານການຄ້າຂອງ ສປປ ລາວ ແລະ ເວັບໄຊ້ຂອງຂະແໜງການທີ່ກ່ຽວຂ້ອງ.*
* *ຈັດກອງປະຊຸມວິຊາການ ແລະ ການຝຶກອົບຮົມ ເພື່ອສ້າງຂີດຄວາມສາມາດ ກ່ຽວກັບ ວຽກງານການອໍານວຍຄວາມສະດວກທາງດ້ານການຄ້າ ສໍາລັບ ພາກລັດ ແລະ ພາກທຸລະກິດໃນນະຄອນຫຼວງ ແລະ ແຂວງຕ່າງໆ.*
* *ສືບຕໍ່ທົບທວນ ແລະ ປະເມີນຜົນກະທົບມາດຕະການທາງດ້ານການຄ້າທີ່ບໍ່ແມ່ນພາສີ* (NTMs) *ແລະ ສະ ເໜີແນວທາງປັບປຸງ.*
* *ສືບຕໍ່ຈັດຕັ້ງປະຕິບັດວຽກງານ ຄຸ້ມຄອງ ແລະ ພັດທະນາ ສູນຂໍ້ມູນຂ່າວສານທາງດ້ານການຄ້າຂອງ ສປປ ລາວ ໃຫ້ທັນສະໄໝ ແລະ ຍືນຍົງ.*

**ເອກະສານຄັດຕິດ 1: ສະຫຼຸບ​ຄວາມ​ຄື​ບໜ້າ​ໃນ​ການຈັດ​ຕັ້ງ​ປະຕິບັດ​​ແຜນ​ກິດຈະ​ກໍາ​ຂອງວຽກ​ງານ​ອຳນວຍ​ຄວາມສະດວກ​ທາງ​ດ້ານ​ການ​ຄ້າ ​​ໄລຍະ 6 ເດືອນ ປີ 2019**

| **ມາດຕະການຍຸດທະສາດ** | **ກິດຈະກຳ** | **ຄວາມ​ຄືບ​ໜ້າ​ຂອງ​ຍຸດ​ທະ​ສາດ** | **ຜົນ​ຂອງ​ກິດຈະກຳ** |
| --- | --- | --- | --- |
| **ປັບປຸງກົນໄກການຈັດຕັ້ງ ເພື່ອເຮັດໃຫ້ການປະສານງານລະຫວ່າງ ຂະແໜງການການກ່ຽວຂ້ອງໃຫ້ມີປະສິດທິຜົນ** | ຈັດກອງປະຊຸມ ກອງເລຂາ ອຄ ເປັນໄຕມາດລະຄັ້ງ | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ຈັດກອງປະຊຸມກອງເລຂາ ອຄ ໃນ ເດືອນ ສິງຫາ 2019, ຊຶ່ງເປັນຄັ້ງທີ 02 ພາຍຫຼັງການຮັບຮອງ ແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າ ສປປ ລາວ ປີ 2017-2022.
 |
| ສ້າງຕັ້ງໜ່ວຍງານຈັດຕັ້ງປະຕິບັດແຜນດຳເນີນງານວຽກງານອຳນວຍຄວາມສະດວກທາງດ້ານການຄ້າໃນແຕ່ລະຂະ​ແໜງ​ການທີ່ກ່ຽວຂ້ອງ | 🗹 ສຳ​ເລັດ🞎 ກຳລັງ​ດຳ​ເນີນ​ງານ🞎 ລ່າ​ຊ້າ | * ຂະແໜງການທີ່ກ່ຽວຂ້ອງໄດ້ສໍາເລັດການແຕ່ງຕັ້ງລາຍຊື່ປະກອບເຂົ້າເປັນຄະນະກອງເລຂາອຳນວຍຄວາມສະດວກທາງດ້ານການຄ້າ ຕາມຂໍ້ຕົກລົງ ເລກທີ 001/ຄອຄສ, ລົງວັນທີ 26 ທັນວາ 2018.
 |
| ກະກຽມແຜນປະຕິບັດງານວຽກງານ ອຄ ໂດຍແຕ່ລະຂະ​ແໜງ​ການທີ່ກ່ຽວຂ້ອງ ເພື່ອຈັດຕັ້ງປະຕິບັດແຜນດຳເນີນງານ | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ສ້າງແຜນດຳເນີນງານ ຂອງກົມການນຳເຂົ້າ ແລະ ສົ່ງອອກ, ກົມພາສີ, ກົມມາດຕະຖານ ແລະ ວັດແທກ, ກົມອາຫານ ແລະ ຢາ, ກົມຄຸ້ມຄອງບໍແຮ່, ກົມສົ່ງເສີມການລົງທຶນ.
 |
| **ສ້າງຄວາມເຂັ້ມແຂງໃຫ້ແກ່ກົນໄກການຈັດຕັ້ງຂັ້ນທ້ອງຖິ່ນ ເພື່ອເພີ່ມທະວີການປະສານງານ, ການຕິດຕາມກວດກາ ແລະ ການຈັດຕັ້ງປະຕິບັດບັນດາມາດຕະການ ວຽກງານ ອຄ**  | ສ້າງ​ຄວາມ​ເຂັ້ມ​ແຂງ ​ໃຫ້​ພາກ​ລັດ ​ແລະ ທຸລະ​ກິດຂັ້ນແຂວງ/ນະຄອນຫຼວງ ຕໍ່​ກັບການຈັດ​ຕັ້ງ​ປະຕິບັດ​ແຜນ​ດຳ​ເນີນ​ງານ​ວຽກ​ງານ ອຄ | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ມີການເຜີຍແຜ່ແຜນດຳເນີນງານວຽກງານດຳເນີນຄວາມສະດວກທາງດ້ານການຄ້າ ສປປ ລາວ 2017-2022 ໃຫ້ແກ່ພາກລັດ ແລະ ພາກທຸລະກິດໃນຂອບເຂດທົ່ວປະເທດ .
* ໄດ້ຕິດຕາມ ແລະ ປະເມີນການຈັດຕັ້ງປະຕິບັດວຽກງານອຳນວຍຄວາມສະດວກທາງດ້ານການຄ້າ ໃຫ້ທັງພາກລັດ ແລະ ພາກທຸລະກິດ ໃນຂອບເຂດທົ່ວປະເທດ ຢູ່ທັງສູນກາງ ແລະ ທ້ອງຖິ່ນ ເປັນແຕ່ລະໄລຍະ.
* ມີການປຶກສາຫາລືກັບພາກທຸລະກິດກ່ຽວກັບການຕິດຕາມກວດກາ ແລະ ຢັ້ງຢືນການຈັດຕັ້ງມາດຕະການທາງດ້ານການຄ້າໃນສັນຍາອຳນວຍຄວາມສະດວກທາງດ້ານການຄ້າໃນກອບອົງການການຄ້າໂລກ .
 |
| ແຕ່ງຕັ້ງຈຸດປະສານງານວຽກງານ ອຄ ຂັ້ນນະຄອນຫຼວງ/ແຂວງ ຂອງແຕ່ລະຂະແໜງການ (ຈຸດ​ປະສານ​ງານ ຫຼື ກອງ​ເລຂາ ອຄ) | 🗹 ສຳ​ເລັດ🞎 ກໍາລັງ​ດຳ​ເນີນ​ງານ🞎 ລ່າ​ຊ້າ | * ສຳເລັດການສ້າງຕັ້ງຄະນະກຳມະການຊີ້ນຳລວມອຳນວຍຄວາມສະດວກທາງດ້ານການຄ້າ ຂັ້ນສູນກາງ ແລະ ຂັ້ນແຂວງ ຕາມຂໍ້ຕົກລົງ ເລກທີ 48/ນຍ, ລົງວັນທີ 26 ກໍລະກົດ 2018.
* ສຳເລັດການແຕ່ງຕັ້ງ ກອງເລຂາຄະນະກຳມະການອຳນວຍຄວາມສະດວກທາງດ້ານການຄ້າ ຕາມຂໍ້ຕົກລົງ ເລກທີ 001/ຄອຄສ, ລົງວັນທີ 26 ທັນວາ 2018.
 |
| **ມາດຕະການບູລິມະສິດເພື່ອປັບ ປຸງມາດຕະຖານການບໍລິການ ການສ້າງຄວາມງ່າຍດາຍຕໍ່ກັບຂັ້ນຕອນທີ່ດ່ານຊາຍແດນ ເຊັ່ນ: ການຂະ ຫຍາຍເວລາໃຫ້ບໍລິການ, ກວດກາຈຸດດຽວ, ຊຳລະເງິນບ່ອນດຽວ, ແລະ ສ້າງຕັ້ງລະບົບແຈ້ງພາສີປະຕູດຽວ** | ຈັດພິມເຜີຍແຜ່ກ່ຽວກັບຂັ້ນຕອນ, ເອກະສານທີ່ຕ້ອງການ ແລະ ມາດຖານ ແລະ ຂອບເຂດເວລາໃນການໃຫ້ບໍລິການ ລົງໃນສູນຂໍ້ມູນຂ່າວສານທາງດ້ານການຄ້າຂອງ ສປປ ລາວ ແລະ ເວັບໄຊຂອງຂະ​ແໜງ​ການທີ່ກ່ຽວຂ້ອງ. | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * **ກົມການນຳເຂົ້າ ແລະ ສົ່ງອອກ ໄດ້ມີການສ້າງມາດຕະຖານການບໍລິການຂອງກົມ ແລະ ມີການເຜີຍແຜ່ລົງໃນເວັບໄຊ**  [**https://www.laotradeportal.gov.la/index.php?r=site/display&id=1510**](https://www.laotradeportal.gov.la/index.php?r=site/display&id=1510) **ໃນເດືອນ ກັນຍາ 2018.**
* **ສືບຕໍ່ຊຸກຍູ້ຂະແໜງການທີ່ກ່ຽວຂ້ອງ ສ້າງມາດຕະຖານການບໍລິການ**
 |
| ສຶກສາຄວາມເປັນໄປໄດ້ໃນການຂະຫຍາຍຊົ່ວໂມງໃຫ້ບໍລິການ ແລະ ການກວດປ່ອຍສິນຄ້າຢູ່ດ່ານທ່ານາແລ້ງເປັນການທົດລອງ ແລະ ຢູ່ດ່ານຊາຍແດນອື່ນໆ ເພື່ອສຶກສາບໍລິມາດການຈໍລະຈອນສິນຄ້າວ່າມ​ີປະລິມານສິນຄ້າ​ຫຼາຍ ​ແລະ ຄຸ້ມ​ຄ່າກັບການຂະຫຍາຍເວລາ ຫຼື ບໍ່ | 🞎 ສຳ​ເລັດ🞎 ກຳລັງ​ດຳ​ເນີນ​ງານ🞎 ລ່າ​ຊ້າ | * **ບໍ່ທັນເລີ່ມຈັດຕັ້ງປະຕິບັດ**
 |
| ທົບທວນຄືນນິຕິກຳການກວດກາສິນຄ້າຕາມເສັ້ນທາງ ແລະ ຖ້າຈຳເປັນກໍ່ອອກນິຕິກຳ ເພື່ອຢຸດການກວດກາ ແລະ ກວດສອບຕາມເສັ້ນທາງທີ່ບໍ່ຈຳເປັນ ແລະ ການກວດການອກອານາເຂດພາສີ.​ | 🞎 ສຳ​ເລັດ🗹 ກຳລັງ​ດຳ​ເນີນ🞎 ລ່າ​ຊ້າ | * ມີການຈັດກອງປະຊຸມປຶກສາຫາລືກ່ຽວກັບບັນຫາການກວດກາຕາມເສັ້ນທາງ ຮ່ວມກັບຂະແໜງການທີ່ກ່ຽວຂ້ອງ ຊຶ່ງກົມຕໍາຫຼວດຈາລະຈອນໄດ້ມີການລົງຕິດຕາມກວດກາ ແລະ ອອກນິຕິກໍາຫ້າມບໍ່ໃຫ້ຕຳຫຼວດຈາລະຈອນຂັ້ນເມືອງຕັ້ງຈຸດກວດກາຕາມເສັ້ນທາງ ຕາມຄໍາສັ່ງແນະນໍາ ເລກທີ 096/ປກສ, ລົງວັນທີ 31 ມັງກອນ 2011. ແຕ່ໃນການຈັດຕັ້ງປະຕິບັດ ຍັງພົບເຫັນການຕັ້ງຈຸດກວດກາຕາມເສັ້ນທາງ ຢູ່ບາງແຂວງ.
* ສະນັ້ນ, ຈຶ່ງຮ່າງ ຄຳສັ່ງທ່ານນາຍົກລັດຖະມົນຕີ ວ່າດ້ວຍການອຳນວຍຄວາມສະດວກໃຫ້ແກ່ການນຳເຂົ້າ-ສົ່ງອອກ, ການຜ່ານແດນ, ການນຳເຂົ້າເພື່ອສົ່ງອອກຕໍ່ ແລະ ການເຄື່ອນຍ້າຍສິນຄ້າ ຢູ່ພາຍໃນປະເທດ ຊຶ່ງກຳລັງຢູ່ໃນຂັ້ນຕອນການນຳສະເໜີຂັ້ນເທິງຮັບຮອງ.
 |
| ລວມສູນການຈ່າຍເງິນຄ່າພາສີ, ອາກອນ, ຄ່າທໍານຽມ ແລະ ຄ່າບໍລິການອື່ນໆ ທີ່ກ່ຽວຂ້ອງກັບການນໍາເຂົ້າ ແລະ ສົ່ງອອກ ທີ່ຈຸດຜ່ານແດນ ແລະ ຂະຫຍາຍການນໍາໃຊ້ສິ່ງອໍານວຍຄວາມສະດວກໃນການຈ່າຍເງິນ (ບັດສະມາດແທັກ)/ການຈ່າຍເງິນຜ່ານທາງເອເລັກໂຕຣນິກ. | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ປະຈຸບັນມີການນຳໃຊ້ສະມາດແທັກ ໃນ 19 ດ່ານສາກົນ ຈາກທັງໝົດ 24 ດ່ານໃນທົ່ວປະເທດ.
* ພັດທະນາລະບົບຄຸ້ມຄອງການຈັດເກັບຄ່າທຳນຽມຍານພາຫະນະ ແລະ ຜູ້ໂດຍສານຜ່ານລະບົບເອເລັກໂຕຣນິກ ຊຶ່ງໄດ້ເລີ່ມທົດລອງນຳໃຊ້ໃນດ່ານຂົວມິດຕະພາບ 1.
 |
| ຈັດຕັ້ງປະຕິບັດ ລວມເອົາຢ່າງໜ້ອຍ 10 ບໍລິສັດ ໃນໂຄງການຜູ້ປະກອບການມາດຕະຖານເອອີໂອ (AEO) ແລະ ຊຸກຍູ້ໃຫ້ຜູ້ປະກອບການເຂົ້າຮ່ວມຢ່າງໜ້ອຍ 20​ ບໍລິສັດພາຍໃນປີ 2020. | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ກົມພາສີ ໄດ້ສ້າງຄູ່ມືໃນການຈັດຕັ້ງປະຕິບັດວຽກ AEO ເພື່ອນໍາສະເໜີຂັ້ນເທິງ ພິຈາລະນາ ແລ້ວ. ພ້ອມນີ້, ໄດ້ຄັດເລືອກ 04 ບໍລິສັດທີ່ມີປະຫວັດການເຄື່ອນໄຫວທີ່ດີໃນໄລຍະຜ່ານມາ ເຂົ້າໃນໄລຍະທົດລອງຈັດຕັ້ງປະຕິບັດວຽກ AEO. ປະຈຸບັນ, ໄດ້ສໍາເລັດຮ່າງຄໍາແນະນໍາໃນການຈັດຕັ້ງປະຕິບັດວຽກງານ AEO ແລ້ວ ຊຶ່ງຍັງລໍຖ້າການອະນຸມັດລົງລາຍເຊັນ.
 |
| ສ້າງຕັ້ງລະບົບແຈ້ງພາສີປະຕູດຽວຮ່ວມກັບ 5 ຂະ ​ແໜງ​ການຫຼັກພາຍໃນປີ 2019; ຮ່ວມກັບ 10 ກົມ ພາຍໃນປີ 2020; ແລະ ກັບກົມອື່ນໆທີ່ເຫຼືອ ພາຍໃນປີ 2022 | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ລິິເລີ່ມການອອກອະນຸຍາດນໍາເຂົ້າ ຍານພາຫະນະ ຜ່ານລະບົບແຈ້ງພາສີແບບປະຕູດຽວແຫ່ງຊາດລາວ (LNSW) ຢ່າງເປັນທາງການ ໃນວັນທີ 24 ມິຖຸນາ 2019.
* ຂະແໜງພາສີ ຈະສືບຕໍ່ຂະຫຍາຍການສ້າງຕັ້ງລະບົບ LNSW ໃຫ້ແກ່ຂະແໜງກະສິກໍາ ແລະ ປ່າໄມ້, ຂະແໜງສາທາລະນະສຸກ ແລະ ອື່ນໆ ເພື່ອອອກອະນຸຍາດນໍາເຂົ້າ-ສົ່ງອອກສິນຄ້າ ຜ່ານລະບົບດ່ັງກ່າວ.
 |
| **ລົບລ້າງມາດຕະການທາງດ້ານການຄ້າທີ່ບໍ່ແມ່ນພາສີ (NTMs) ທີ່ບໍ່ຈໍາເປັນ** | ທົບທວນ ແລະ ປະເມີນຜົນກະທົບຂອງມາດ​ຕະການ​ທາງ​ດ້ານ​ການ​ຄ້າ​ທີ່​ບໍ່​ແມ່ນ​ພາສີ 22 ມາດຕະການ | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * *ກຄອຄ ສົມທົບກັບກົມປູກຝັງ, ກົມລ້ຽງສັດ ແລະ ການປະມົງ, ກົມອາຫານ ແລະ ຢາ, ກົມມາດຕະຖານ ແລະ ວັດແທກ ແລະ ກົມທີ່ກ່ຽວຂ້ອງ ໄດ້ສໍາເລັດການທົບທວນຄືນການອະນຸຍາດນຳເຂົ້າ 08 ປະເພດສິນຄ້າທີ່ບັນດາກົມດັ່ງກ່າວຄຸ້ມຄອງ ແລະ ຂໍ້ສະເໜີແນວທາງການປັບປຸງ.*
* *ກຄອຄ ຈະສົມທົບກັບຂະແໜງການທີ່ກ່ຽວຂ້ອງ ເພື່ອທົບທວນມາດຕະການທາງດ້ານການຄ້າທີ່ບໍ່ແມ່ນ ພາສີ ອື່ນໆ.*
 |
| ລົບລ້າງມາດຕະການທາງດ້ານການຄ້າທີ່ບໍ່ແມ່ນພາສີທີ່ບໍ່ຈໍາເປັນ ແລະ ຫຼຸດຜ່ອນຂັ້ນຂອດຂອງຂັ້ນຕອນຕ່າງໆ ແລະ ປັບປຸງໂຄງສ້າງດ້ານຄ່າທໍານຽມໃຫ້ສົມເຫດສົມຜົນສໍາລັບ 10 ມາດຕະການທາງ​ດ້ານ​ການ​ຄ້າທີ່ບໍ່ແມ່ນພາສີຕາມຜົນຂອງການທົບທວນ ແລະ ການປະເມີນຜົນກະທົບຂອງມາດຕະການທາງ​ດ້ານ​ການ​ຄ້າທີ່ບໍ່ແມ່ນພາສີ | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * **ຢຸດຕິການອອກໃບອະນຸຍາດນຳເຂົ້າ ເຫຼັກ ແລະ ຊີມັງ ຕາມຄຳສັ່ງ ຂອງລັດຖະມົນຕີກະຊວງອຸດສາຫະກຳ ແລະ ການຄ້າ ເລກທີ 1364/ອຄ.ກຂອ ຊຶ່ງມີຜົນສັກສິດແຕ່ ວັນທີ 01 ມັງກອນ 2019 ເປັນຕົ້ນໄປ.**
* **ຫຼຸດຜ່ອນການອະນຸມັດການນໍາເຂົ້າສິນຄ້າ ທີ່ມາຮັບໃຊ້ໂຄງການກູ້ຢືມ ແລະ ຊ່ວຍເຫຼືອລ້າ ທີ່ມາຜ່ານກົມການເງິນຕ່າງປະເທດ ແລະ ຄຸ້ມຄອງໜີ້ສິນຈາກສອງເທື່ອ ມາເປັນ ເທື່ອດຽວ ຕາມແຈ້ງການ ເລກທີ 0420/ກງ**, **ລົງວັນທີ 14 ກຸມພາ 2018.**
* **ຫຼຸດຜ່ອນຂັ້ນຕອນໃນການອອກໜັງສືລັດຖະການ ຫາ ດ່ານພາສີ ກ່ຽວກັບ ການສົ່ງອອກແຮ່ທາດ ຈາກທຸກໆຄັ້ງທີ່ມີການສົ່ງອອກ ມາເປັນ ຄັ້ງດຽວ (ຄັ້ງທໍາອິດ) ຈົນກວ່າຈະມີການປ່ຽນແປງສັນຍາສໍາປະທານ ຕາມ ແຈ້ງການ ເລກທີ 01616/ກພສ, ລົງວັນທີ 02 ເມສາ 2018**.
* **ດຳເນີນການພິຈາລະນາ ລົບລ້າງບາງເອກະສານປະກອບ ສໍາລັບການຂຶ້ນປ້າຍລົດ ຢູ່ກອງຄຸ້ມຄອງຍານ ພາຫະນະ ແລະ ການຂັບຂີ່ ເປັນຕົ້ນ: (1) ສໍາເນົາໃບອະນຸຍາດນໍາເຂົ້າຂອງກົມການນໍາເຂົ້າ ແລະ ສົ່ງອອກ ພ້ອມດ້ວຍການຈໍ້າກາແດງຢັ້ງຢືນເລກຈັກ-ເລກຖັງ ໃສ່ທາງຫຼັງໃບອະນຸຍາດດັ່ງກ່າວ (2) ໃບຢັ້ງຢືນການເສຍພາສີ (ບ**9) **ຂອງກົມພາສີ.**
* **ການມອບສິດການກວດກາ ແລະ ຢັ້ງ ຢືນຄວາມຖືກຕ້ອງ ຂອງໃບຢັ້ງຢືນແຫຼ່ງກໍາເນີດສິນຄ້າ (**CO) **ໃນກອບຕ່າງໆ ໃຫ້ແກ່ ກອງຄຸ້ມຄອງພາສີ ຫຼື ດ່ານພາສີນໍາເຂົ້າ: ກົມພາສີ ກໍາລັງຄົ້ນຄວ້າ**, **ສຶກສາ ແລະ ຝຶກອົບຮົມໃຫ້ເຈົ້າໜ້າທີ່ພາສີ ກ່ຽວກັບການກວດຄວາມຖືກຕ້ອງຂອງໃບ** CO**, ຮ່າງນິຕິກໍາເພື່ອເປັນບ່ອນອີງ, ມີແຜນແຕ່ງຕັ້ງຄະນະຮັບຜິດຊອບ ແລະ ກໍາລັງພັດທະນາລະບົບການກວດກາຄວາມຖືກຕ້ອງຂອງໃບ** CO **ເພື່ອເຊື່ອມໂຍງ ກັບ ລະບົບ** LNSW.
 |
| **ການເຊື່ອມໂຍງກັບພາກພື້ນ-ສາກົນ ແລະ ຮ່ວມມືກັບປະເທດທີ່ມີຊາຍແດນຕິດຈອດກັນ** | ຈັດ​ຕັ້ງປະຕິບັດການ​ສ້າງ​ສິ່ງອໍານວຍຄວາມສະດວກທີ່ເປັນການກວດກາ ​ແລະ ​ແຈ້ງ​ເອກະສານຈຸດດຽວທີ່ດ່ານຊາຍແດນ (SWI & SSI) ສະຫວັນນະເຂດ-ມຸກດາຫານ | 🞎 ສຳ​ເລັດ🞎 ກຳລັງ​ດຳ​ເນີນ​ງານ🗹 ລ່າ​ຊ້າ | * ຍັງຢູ່ໃນຂັ້ນຕອນການສຶກສາຄວາມເປັນໄປໄດ້ ຂອງການສ້າງສິ່ງອໍານວຍຄວາມສະດວກ ສໍາລັບການກວດກາ ແລະ ແຈ້ງເອກະສານຈຸດດຽວ.
 |
| ສ້າງນິຕິກຳລຸ່ມ​ກົດໝາຍ ​ເພື່ອຈັດຕັ້ງປະຕິບັດກົດ ໝາຍ ວ່າດ້ວຍທຸລະກຳເອເລັກໂຕຣນິກ | 🞎 ສຳ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ຂໍ້ຕົກລົງການຄຸ້ມຄອງທຸລະກໍາການຄ້າທາງເອເລັກໂຕຼນິກ ແລະ ຂໍ້ຕົກລົງການຢັ້ງຢືນລາຍເຊັນດີຈິຕອນ ແມ່ນຢູ່ໃນຂັ້ນຕອນຮັບຮອງ
 |
| ຈັດ​ຕັ້ງປະຕິບັດ ລະບົບແຈ້ງພາສີປະຕູດຽວອາຊຽນ | 🞎 ສຳ​ເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ  | * ຍັງຢູ່ໃນຂັ້ນຕອນທົດລອງການນຳໃຊ້ລະບົບການແຈ້ງພາສີປະຕູດຽວແຫ່ງຊາດ
 |
| **ການຮ່ວມມືປະສານງານ ກັບພາກທຸລະກິດ** | ຈັດກອງປະຊຸມປົກກະຕິກັບຄູ່ຮ່ວມມືພາກທຸລະກິດ, ລວມທັງ ສຄອ, ຢ່າງໜ້ອຍທຸກໄຕມາດ | 🞎 ສໍາ​ເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ  | * ມີການປຶກສາຫາລືທາງດ້ານການແກ້ໄຂບັນຫາພາກທຸລະກິດ ແລະ ການປັບປຸງບັນຍາກາດໃນການດຳເນີນທຸລະກິດໃນ ສປປ ລາວ ລວມທັງການປຶກສາຫາລືຕໍ່ຮ່າງນິຕິກຳໃໝ່ທີ່ກ່ຽວຂ້ອງ.
* ກົມພາສີໄດ້ມີການຈັດການປຶກສາຫາຮ່ວມກັບພາກທຸລະກິດກ່ຽວກັບແກ້ໄຂບັນຫາທີ່ຕິດພັນກັບວຽກຂະ ແໜງພາສີ ແລະ ຕົກລົງສ້າງກົນໄກການປຶກສາຫາລືຮ່ວມກັນຢ່າງເປັນປະຈຳໂດຍມີການສະເໜີເຊັນບົດບັນທຶກຄວາມເຂົ້າໃຈຮ່ວມກັນ ເພື່ອຈັດກອງປະຊຸມປຶກສາຫາລືລະຫວ່າງຂະແໜງພາສີ ແລະ ພາກທຸລະກິດຢ່າງຕໍ່າ 2 ຄັ້ງຕໍ່ປີ. ປະຈຸບັນແມ່ນຢູ່ໃນຂັ້ນຕອນການທົບທວນເນື້ອໃນບົດບັນທຶກຄວາມເຂົ້າໃຈດັ່ງກ່າວ. ຊຶ່ງການຮ່ວມມືດັ່ງກ່າວເປັນຕົວແບບໃນການສົ່ງເສີມການຮ່ວມມືຂອງພາກລັດ ແລະ ພາກທຸລະກິດໃນການແກ້ໄຂບັນຫາທາງດ້ານການຄ້າຢ່າງເປັນຮູບປະທຳ.
 |
| ຈັດກອງປະຊຸມວິຊາການ ​ແລະ ການ​ຝຶກ​ອົບຮົມ ເພື່ອສ້າງຂີດຄວາມສາມາດ ກ່ຽວກັບ ວຽກງານການອໍານວຍຄວາມສະດວກທາງດ້ານການຄ້າ ສໍາລັບພາກທຸລະກິດໃນນະຄອນຫຼວງ ແລະ ແຂວງຕ່າງໆ. | 🞎 ສໍາເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ | * ແຈ້ງ, ສະໜອງຂໍ້ມູນ ແລະ ລາຍງານຄວາມຄືບໜ້າໃນການຈັດຕັ້ງປະຕິບັດວຽກອໍານວຍຄວາມສະດວກທາງດ້ານການຄ້າ ແລະ ຄໍາສັ່ງ ເລກທີ 02/ນຍ ໂດຍສະເພາະການປັບປຸງຕົວຊີ້ວັດການຄ້າລະຫວ່າງປະເທດ ຂອງຂະແໜງການລັດທີ່ກ່ຽວຂ້ອງ ໃຫ້ແກ່ພາກທຸລະກິດ ຮັບຊາບ ຢ່າງໜ້ອຍ ທຸກໆໄຕມາດ ເພື່ອເປັນຂໍ້ມູນໃນການຕອບແບບ ສອບຖາມ ຂອງທະນາຄານໂລກ ກ່ຽວກັບການຈັດອັນດັບຄວາມສະ ດວກໃນການດໍາເນີນທຸລະກິດ ຢູ່ ສປປ ລາວ
 |
| ​ເປີດ​ກວ້າງການ​ປຶກສາ​ຫາລື ​ເປັນ​ປະຈຳ ​ເພື່ອ​ໃຫ້ພາກທຸລະກິດມີ​ສ່ວນ​ຮ່ວມ​ໃນ​ການ​ປະກອບ​ຄຳ​ຄິດ​ຄຳ​ເຫັນຕໍ່ກັບ​ການຈັດຕັ້ງ​ປະຕິບັດບັນດາມາດຕະການພາຍໃຕ້ແຜນດຳເນີນງານວຽກງານ ອຄ | 🞎 ສໍາເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ  | * ເປີດກວ້າງການປຶກສາຫາລື ເພື່ອໃຫ້ພາກທຸລະກິດ ມີສ່ວນຮ່ວມໃນການແກ້ໄຂບັນຫາພາກທຸລະກິດ, ການປັບປຸງບັນຍາກາດໃນການດຳເນີນທຸລະກິດໃນ ສປປ ລາວ ແລະ ການຈັດຕັ້ງປະຕິບັດບັນດາມາດຕະການພາຍໃຕ້ແຜນດໍາ ເນີນງານວຽກອໍານວຍຄວາມສະດວກທາງດ້ານການຄ້າໂດຍຜ່ານທາງກອງປະຊຸມຂອງ ຄອຄ, ກອງປະຊຸມທຸລະກິດລາວ (LBF) ແລະ ກອງປະຊຸມອື່ນໆທີ່ກ່ຽວຂ້ອງ.
 |
| **ການຈັດຕັ້ງປະຕິບັດ ສັນຍາອຳນວຍຄວາມສະດວກທາງດ້ານການຄ້າໃນຂອບອົງການ ການຄ້າໂລກ ຢ່າງເຕັມສ່ວນ** | ສໍາເລັດການປະເມີນດ້ວຍຕົນເອງເພື່ອຈັດ​ໝວດ​ບັນດາມາດຕະການໃນ ໝວດ B ແລະ C | 🗹 ສໍາ​ເລັດ🞎 ກໍາລັງ​ດຳ​ເນີນ​ງານ🞎 ລ່າ​ຊ້າ  | * **ສຳເລັດການຈັດມາດຕະການໃນໝວດ**  B ແລະ C, ພ້ອມທັງແຈ້ງ 6 ມາດຕະການໃນໝວດ B ແລະ 17 ມາດຕະການໃນໝວດ C ໃນວັນທີ 21 ກຸມພາ 2018.
 |
| ຢັ້ງຢືນ ແລະ ຮັບຮອງບັນດາມາດຕະການໃນໝວດ B ແລະ C ແລະ ແຈ້ງໃຫ້ອົງການການຄ້າໂລກ  | 🗹 ສໍາເລັດ🞎 ກໍາລັງ​ດຳ​ເນີນ​ງານ🞎 ລ່າ​ຊ້າ  | * **ສຳເລັດການຈັດມາດຕະການໃນໝວດ**  B ແລະ C, ພ້ອມທັງແຈ້ງ 6 ມາດຕະການໃນໝວດ B ແລະ 17 ມາດຕະການໃນໝວດ C ໃນວັນທີ 21 ກຸມພາ 2018.
 |
| ຈັດຕັ້ງປະຕິບັດບັນດາມາດຕະການໃນໝວດ A ຢ່າງ​ເຕັມ​ສ່ວນ | 🗹 ສໍາເລັດ🞎ກຳລັງ​ດຳ​ເນີນ​ງານ🞎 ລ່າ​ຊ້າ | * ສຳເລັດການສ້າງແບບສອບຖາມເພື່ອຕິດຕາມການຈັດຕັ້ງປະຕິບັດມາດຕະການທາງດ້ານການຄ້າໃນ ໝວດ A
* ມີການປຶກສາຫາລືກັບສະພາການຄ້າ ເພື່ອດຳເນີນການປະເມີນ ຢັ້ງຢືນການຈັດຕັ້ງປະຕິບັດບັນດາມາດຕະການດັ່ງກ່າວໂດຍພາກທຸລະກິດ
 |
| ກໍານົດເວລາເບື້ອງຕົ້ນໃນການຈັດຕັ້ງປະຕິບັດບັນດາມາດຕະການໃນໝວດ B ແລະ C | 🗹 ສໍາ​ເລັດ🞎ກຳລັງ​ດຳ​ເນີນ​ງານ🞎 ລ່າ​ຊ້າ | * **ສຳເລັດການຈັດມາດຕະການ ແລະ ກຳນົດເວລາໃນການຈັດຕັ້ງປະຕິບັດເບື້ອງຕົ້ນ ໃນໝວດ**  B ແລະ ແຈ້ງໃຫ້ອົງການການຄ້າໂລກ ໃນວັນທີ 21 ກຸມພາ 2018.
* ຍັງບໍ່ທັນແຈ້ງ**ກຳນົດເວລາໃນການຈັດຕັ້ງປະຕິບັດເບື້ອງຕົ້ນ ຂອງມາດຕະການ ໃນໝວດ** C
 |
| ສ້າງແຜນດຳເນີນງານ ເພື່ອຄວາມຕ້ອງການທາງດ້ານການຊ່ວຍເຫຼືອທາງດ້ານເຕັກນິກວິຊາການ ແລະ ການສ້າງຂີດຄວາມສາມາດ ເພື່ອຈັດຕັ້ງປະຕິບັດມາດຕະການໃນ ໝວດ C | 🞎 ສໍາເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ  | * ສຳເລັດແຜນຈັດຕັ້ງປະຕິບັດມາດຕະການໃນໝວດ C ຂອງ 4 ຂະແໜງ ການຫຼັກ (ພາສີ, ອາຫານ ແລະ ຢາ,​ ປູກຝັງ ແລະ ມາດຕະຖານ ແລະ ວັດແທກ) ລວມທັງຂະແໜງກ່ຽວຂ້ອງເຊັ່ນ ກົມບໍ່ແຮ່ ແລະ ກົມສົ່ງເສີມການລົງທຶນ ເພື່ອກຳນົດການຊ່ວຍເຫຼືອທາງດ້ານເຕັກນິກ ແລະ ການສ້າງຂີດຄວາມສາມາດໃນການຈັດຕັ້ງປະຕິບັດມາດຕະການໃນໝວດ C.
 |
| ກະກຽມບົດສະເໜີ ແລະ ການປຶກສາຫາລືກັບ ບັນດາຄູ່ຮ່ວມພັດທະນາ ເພື່ອຊອກຫາການສະໜັບສະໜູນ ທາງດ້ານເຕັກນິກ ແລະ ການສ້າງຂີດຄວາມສາມາດ ເພື່ອຈັດຕັ້ງປະຕິບັດບັນດາມາດຕະການໃນ ໝວດ C | 🞎 ສໍາເລັດ🗹 ກໍາລັງ​ດຳ​ເນີນ​ງານ🞎 ກຳລັງ​ດຳ​ເນີນ​ງານ🞎 ລ່າ​ຊ້າ | * ກະກຽມສ້າງບົດສະເໜີ ເພື່ອຂໍທຶນ Challenge Facility Funding ພາຍໃຕ້ໂຄງການ Lao PDR Competitiveness and Trade Project ໃນການຈັດຕັ້ງປະຕິບັດບັນດາມາດຕະການໃນໝວດ C ໃຫ້ແກ່ 6 ຂະແໜງການ ຄື: ກົມການນໍາເຂົ້າ ແລະ ສົ່ງອອກ, ກົມພາສີ, ກົມອາຫານ ແລະ ຢາ, ກົມປູກຝັງ, ກົມລ້ຽງສັດ ແລະ ການປະມົງ ແລະ ກົມມາດຕະຖານ ແລະ ວັດແທກ.
 |
| ແຈ້ງອົງການການຄ້າໂລກ ກ່ຽວກັບ ການຕົກລົງດ້ານການຊ່ວຍເຫຼືອທາງດ້ານເຕັກນິກ ແລະ ການສ້າງຂີດຄວາມສາມາດເພື່ອຈັດຕັ້ງປະຕິບັດບັນດາມາດຕະການໃນໝວດ C ກັບບັນດາຄູ່ຮ່ວມພັດທະນາ | 🞎 ສໍາ​ເລັດ🗹 ກຳລັງ​ດຳ​ເນີນ​ງານ🞎 ລ່າ​ຊ້າ | * ພາຍຫຼັງ, ບົດສະເໜີຂໍທຶນ Challenge Facility Funding ໄດ້ຮັບອະນຸມັດແລ້ວ, ຈະແຈ້ງບັນດາມາດຕະການໝວດ C ໃຫ້ອົງການການຄ້າໂລກ ຊາບ.
 |
| ຈັດຕັ້ງປະຕິບັດບັນດາມາດຕະການໃນໝວດ B ຢ່າງ​ເຕັມ​ສ່ວນ ​ໂດຍການຢັ້ງຢືນຮັບຮອງການຈັດຕັ້ງປະຕິບັດຈາກຂະ​ແໜງການ​ທີ່​ກ່ຽວຂ້ອງ | 🞎 ສໍາ​ເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ | * ສຳເລັດແຜນຈັດຕັ້ງປະຕິບັດມາດຕະການໃນໝວດ B ຂອງ 4 ຂະແໜງ ການຫຼັກ (ພາສີ, ອາຫານ ແລະ ຢາ,​ ປູກຝັງ ແລະ ມາດຕະຖານ ແລະ ວັດແທກ) ລວມທັງຂະແໜງກ່ຽວຂ້ອງເຊັ່ນ ກົມບໍ່ແຮ່ ແລະ ກົມສົ່ງເສີມການລົງທຶນ
 |
| ຈັດຕັ້ງປະຕິບັດບັນດາມາດຕະການໃນໝວດ C ຢ່າງ​ເຕັມ​ສ່ວນ ​ໂດຍການຢັ້ງຢືນຮັບຮອງການຈັດຕັ້ງປະຕິບັດຈາກຂະ​ແໜງການ​ທີ່​ກ່ຽວຂ້ອງ | 🞎 ສໍາ​ເລັດ🗹 ກໍາລັງ​ດຳ​ເນີນ​ງານ🞎 ລ່າ​ຊ້າ | * ຍັງຢູ່ໃນຂັ້ນຕອນການສ້າງແຜນຈັດຕັ້ງປະຕິບັດ
 |

**ເອກະສານຄັດຕິດ 2: ລາຍຊື່ນິຕິກໍາປັບປຸງ ແລະ ສ້າງໃໝ່ ໃນໄລຍະ 6 ເດືອນ ປີ 2019**

|  |  |
| --- | --- |
| **ພາກສວ່ນຮັບຜິດຊອບ** | **ນິຕິກຳ** |
| ກະຊວງອຸດສາຫະກຳ ແລະ ການຄ້າ | 1. ຄຳແນະນຳ ກ່ຽວກັບການແກ້ໄຂບັນຫາຄົນຕ່າງປະເທດ ເຄື່ອນໄຫວດຳເນີນທຸລະກິດ ບໍ່ຖືກຕ້ອງຕາມລະບຽບກົດໝາຍ ຂອງ ສປປ ລາວ ເລກທີ 0651/ອຄ.ກຄພນ, ລົງວັນທີ 12 ມິຖຸນາ 2019
2. ຂໍ້ຕົກລົງວ່າດ້ວຍ ການແບ່ງຂັ້ນຄຸ້ມຄອງໂຮງງານອຸດສາຫະກຳປຸງແຕ່ງ ແລະ ຫັດຖະກຳ ເລກທີ 0265/ອຄ.ກອຫ, ລົງວັນທີ 15 ມີນາ 2019
3. ຂໍ້ຕົກລົງວ່າດ້ວຍ ການຄຸ້ມຄອງໂຮງງານ ເລກທີ 0264/ອຄ.ກອຫ, ລົງວັນທີ 15 ມີນາ 2019
4. ຂໍ້ຕົກລົງ ວ່າດ້ວຍສິດທາງການຄ້າຂອງຜູ້ຄ້າຕ່າງປະເທດ ເລກທີ 0623/ອຄ.ກຂອ, ລົງວັນທີ 05 ມິຖຸນາ 2019
5. ຄຳແນະນຳ ກ່ຽວກັບການແກ້ໄຂບັນຫາຄົນຕ່າງປະເທດ ເຄື່ອນໄຫວດຳເນີນທຸລະກິດ ບໍ່ຖືກຕ້ອງຕາມລະບຽບກົດໝາຍ ຂອງ ສປປ ລາວ
6. ຂໍ້ຕົກລົງ ວ່າດ້ວຍ ການຂຶ້ນທະບຽນວິສາຫະກິດ ເລກທີ 0023/ອຄ.ກທຄວ, ລົງວັນທີ 09 ມັງກອນ 2019
7. ຂໍ້ຕົກລົງ ວ່າດ້ວຍ ຮັບຮອງກິດຈະການ ອຸດສາຫະກໍາ ແລະ ການຄ້າ ທີ່ຕ້ອງອອກໃບອະນຸຍາດດໍາເນີນທຸລະກິດ ເລກທີ 0044/ອຄ.ກທຄວ, ລົງວັນທີ 18 ມັງກອນ 2019
8. ຄຳແນະນຳ ກ່ຽວກັບການອອກອະນຸຍາດດຳເນີນທຸລະກິດ ໃນກິດຈະການອຸດສາຫະກຳ ແລະ ການຄ້າ ເລກທີ 0045/ອຄ.ກທຄວ, ລົງວັນທີ 18 ມັງກອນ 2019
9. ແຈ້ງການ ກ່ຽວກັບ ເລີ່ມນໍາໃຊ້ການອອກອະນຸຍາດນໍາເຂົ້າ ແລະ ສົ່ງອອກຍານພາຫະນະຜ່ານລະບົບແຈ້ງພາສີປະຕູດຽວ ເລກທີ 0726/ກຂອ.ບຂອ, ລົງວັນທີ 04 ກຸມພາ 2019
10. ແຈ້ງການ ກ່ຽວກັບ ການປັບປຸງທຸລະກິດນ້ຳມັນເຊື້ອໄຟ ຕາມມາດຖານເງື່ອນໄຂ ດຳລັດ 331/ນຍ ເລກທີ 0577/ຫອຄ.ກຄພນ, ລົງວັນທີ 20 ມີນາ 2019
11. ຄຳແນະນໍາ ວ່າດ້ວຍການນໍາໃຊ້ລະບົບແຈ້ງພາສີປະຕູດຽວເພື່ອອອກໃບອະນຸຍາດນຳເຂົ້າ-ສົ່ງອອກ, ຜ່ານແດນ ຫຼື ນຳເຂົ້າເພື່ອສົ່ງອອກຕໍ່ ສິນຄ້າ ທີ່ຂື້ນກັບ ກົມການນຳເຂົ້າ ແລະ ສົ່ງອອກ ເລກທີ 1753/ກຂອ.ບຂອ, ລົງວັນທີ 29 ມີນາ 2019
12. ແຈ້ງການ ກ່ຽວກັບ ກິດຈະການສົ່ງອອກສິນຄ້າ ທີ່ບໍ່ຈຳເປັນຂໍອະນຸຍາດດຳເນີນທຸລະກິດ ເລກທີ 1051/ຫອຄ.ກທຄວ, ລົງວັນທີ 27 ພຶດສະພາ 2019
13. ແຈ້ງການ ການນໍາໃຊ້ລະບົບແຈ້ງພາສີປະຕູດຽວ (LNSW) ເຂົ້າໃນການຄຸ້ມຄອງການນໍາເຂົ້າພາຫະນະ ຢູ່ ດ່ານພາສີສາກົນຂົວມິດຕະພາບ 1 (ນະຄອນ ຫຼວງວຽງຈັນ) ເລກທີ 2790/ກຂອ.ບຂອ, ລົງວັນທີ 29 ພຶດສະພາ 2019
14. ຂໍ້ຕົກລົງ ວ່າດ້ວຍການປະກາດໃຊ້ລະບຽບແຫຼ່ງກຳເນີດສິນຄ້າ ພາຍໃຕ້ສັນຍາເຂດການຄ້າເສລີ ອາຊຽນ-ຮົງກົງ, ສປ ຈີນ ເລກທີ 0644/ອຄ.ກຂອ, ລົງວັນທີ 11 ມິຖຸນາ 2019
15. ຂໍ້ຕົກລົງ ວ່າດ້ວຍການປະກາດໃຊ້ລະບຽບແຫຼ່ງກຳເນີດສິນຄ້າ ຕາມອະນຸສັນຍາສະບັບປັບປຸງພາຍໃຕ້ເຂດການຄ້າເສລີ ອາຊຽນ - ສປ ຈີນ ເລກທີ 0636/ອຄ.ກຂອ, ລົງວັນທີ 10 ມິຖຸນາ 2019
16. ຂໍ້ຕົກລົງ ວ່າດ້ວຍການປະກາດໃຊ້ລະບຽບສະເພາະຜະລິດຕະພັນ ຕາມສາລະບານອັດຕາພາສີຂອງສິນຄ້າເອກະພາບອາຊຽນປີ 2017 (PSR HS 2017) ຕາມການປັບປຸງຂອງສັນຍາການຄ້າສິນຄ້າຂອງອາຊຽນ ຫຼື ATIGA ເລກທີ 0600/ອຄ.ກຂອ, ລົງວັນທີ 03 ມິຖຸນາ 2019
 |
| ກະຊວງການເງິນ | 1. ຂໍ້ຕົກລົງວ່າດ້ວຍ ການອະນຸມັດນຳໃຊ້ລະບົບແຈ້ງພາສີປະຕູດຽວ ເລກທີ 0204/ກງ, ລົງວັນທີ 15 ມັງກອນ 2019
2. ແຈ້ງການ ກ່ຽວກັບ ການອອກເລກປະຈຳຕົວຜູ້ເສຍອາກອນ (TIN) ເລກທີ 0489/ຫກງ, ລົງວັນທີ 05 ມີນາ 2019
3. ຂໍ້ຕົກລົງ ວ່າດ້ວຍ ການຢຸດຕິດຳເນີນການນຳເຂົ້າເພື່ອສົ່ງອອກຕໍ່ (ສິນຄ້າປະເພດພາຫະນະ) ໄປປະເທດທີ່ສາມ ເລກທີ 1462/ກງ, ລົງວັນທີ 17 ພຶດສະພາ 2019
4. ຄໍາແນະນໍາເພີ່ມເຕີມ ກ່ຽວກັບການນໍາໃຊ້ລະບົບແຈ້ງພາສີປະຕູດຽວ ເລກທີ 04145/ກພສ, ລົງວັນທີ 23 ພຶດສະພາ 2019
5. ແຈ້ງການ ກ່ຽວກັບ ການຈັດຕັ້ງປະຕິບັດ ກົດໝາຍວ່າດ້ວຍອາກອນມູນຄ່າເພີ່ມ ກ່ຽວກັບ ແຮ່ທາດສົ່ງອອກ ເລກທີ 2607/ກງ.ກສອ, ລົງວັນທີ 25 ມິຖຸນາ 2019
6. ແຈ້ງການສະບັບເລກທີ03181/ກພສ, ລົງວັນທີ 24 ເມສາ 2019 ວ່າດ້ວຍການຈັດຕັ້ງປະຕິບັດຂັ້ນຕອນການສົ່ງເສີມສິນຄ້າປະເພດແຮ່ທາດ, ເຄື່ອງປ່າຂອງດົງ ແລະ ອື່ນໆ ໄປຕ່າງປະເທດ
 |
| ກະຊວງ ໄປສະນີ ໂທລະຄົມມະນາຄົມ ແລະ ສື່ສານ | 1. ແຈ້ງການ ກ່ຽວກັບ ການນຳເຂົ້າ ແລະ ຈຳໜ່າຍຊຸດອຸປະກອນ ຮັບສັນຍານໂທລະພາບ ຜ່ານດາວທຽມຂອງຕ່າງປະເທດ ເລກທີ 917/ຫກຊ, ລົງວັນທີ 26 ເມສາ 2019
 |
| ຫ້ອງວ່າການລັດຖະບານ | 1. ດຳລັດ ວ່າດ້ວຍການລົບລ້າງບາງມາດຕາ ຂອງມະຕິຕົກລົງຂອງສະພາລັດຖະມົນຕີ ສະບັບເລກທີ 47/ປສລ, ລົງວັນທີ 26 ມິຖຸນາ 1989 ເລກທີ 48/ລບ, ລົງວັນທີ 19 ກຸມພາ 2019
 |
| ກະຊວງ ພະລັງງານ ແລະ ບໍ່ແຮ່ | 1. ແຈ້ງການ ກ່ຽວກັບ ຂັ້ນຕອນການສະເໜີແຜນການຈຳໜ່າຍ ແລະ ການຈຳໜ່າຍຜະລິດຕະພັນແຮ່ທາດ ເລກທີ 0011/ກຄຮ3, ລົງວັນທີ 04 ມັງກອນ 2019
 |
| ກະຊວງ ໂຍທາທິການ ແລະ ຂົນສົ່ງ | 1. ບົດແນະນຳ ກ່ຽວກັບການນຳໃຊ້ ການກວດກາຄວາມຖືກຕ້ອງດ້ານເອກະສານໃບອະນຸຍາດທາງດ້ານເຕັກນິກນຳເຂົ້າຍານພະຫະນະ ເພື່ອຂຶ້ນທະບຽນ ໃນ ສປປ ລາວ ໂດຍຜ່ານລະບົບພາສີປະຕູດຽວແຫ່ງຊາດ ເລກທີ 06491/ຍທຂ.ກຂສ, ລົງວັນທີ 28 ມີນາ 2019
 |
| ທະນາຄານແຫ່ງ ສປປ ລາວ | 1. ຂໍ້ຕົກລົງສະບັບເລກທີ461/ທຫລ, ລົງວັນທີ 03 ມິຖຸນາ 2019 ວ່າດ້ວຍການດໍາເນີນທຸລະກິດນໍາເຂົ້າ-ສົ່ງອອກຄໍາ ທີ່ສາກົນນໍາໃຊ້ເປັນເຄື່ອງມືຊໍາລະລະຫວ່າງປະເທດ
 |
| ກະຊວງແຜນການ ແລະ ການລົງທຶນ | 1. ບົດແນະນຳ ວ່າດ້ວຍ ການໃຫ້ນະໂຍບາຍສົ່ງເສີມການລົງທຶນດ້ານພາສີ ແລະ ອາກອນມູນຄ່າເພີ່ມ ສຳລັບແຜນນຳເຂົ້າຂອງວິສາຫະກິດ ເລກທີ 01/ຄລທ.ສ, ລົງວັນທີ 02 ມັງກອນ 2019
2. ດຳລັດ ວ່າດ້ວຍການຮັບຮອງເອົາບັນຊີກິດຈະການຄວບຄຸມ ແລະ ກິດຈະການສຳປະທານ ຂອງ ສປປ ລາວ ເລກທີ 03/ນຍ, ລົງວັນທີ 10 ມັງກອນ 2019
 |
| ກະຊວງກະສິກຳ ແລະ ປ່າໄມ້ | 1. ຂໍ້ຕົກລົງ ວ່າດ້ວຍການນຳເຂົ້າ, ສົ່ງອອກ ແລະ ສົ່ງຜ່ານ ສັດ ແລະ ຜະລິດຕະພັນສັດ ເລກທີ 0795/ກປ, ລົງວັນທີ 18 ເມສາ 2019
2. ຂໍ້ຕົກລົງ ວ່າດ້ວຍມາດຕະການສຸຂານາໄມພືດ ສຳລັບການນຳເຂົ້າ ແລະ ສົ່ງຜ່ານ ພືດ, ຜະລິດຕະພັນພືດ ແລະ ວັດຖຸຕ້ອງຄວບຄຸມ ເລກທີ 2985/ກປ, ລົງວັນທີ 28 ມິຖຸນາ 2019
3. ຂໍ້ຕົກລົງ ວ່າດ້ວຍມາດຕະການສຸຂານາໄມພືດ ສຳລັບການສົ່ງອອກ ແລະ ສົ່ງອອກຕໍ່ ພືດ, ຜະລິດຕະພັນພືດ ແລະ ວັດຖຸຕ້ອງຄວບຄຸມ ເລກທີ 2986/ກປ, ລົງວັນທີ 28 ມິຖຸນາ 2019
4. ຂໍ້ຕົກລົງ ວ່າດ້ວຍການຄຸ້ມຄອງການດຳເນີນທຸລະກິດຢາປາບສັດຕູພືດ ເລກທີ 0238/ກປ, ລົງວັນທີ 14 ກຸມພາ 2019
 |

 **ເອກະສານຄັດຕິດ 3: ຕາຕະລາງປຽບທຽບ ເອກະສານປະກອບສຳລັບການນຳເຂົ້າ ແລະ ສົ່ງອອກຂອງ ສປປ ລາວ ກັບ ປະເທດທີ່ບໍ່ມີຊາຍແດນຕິດກັບທະເລ.**

|  |  |
| --- | --- |
| **ປະເທດ** | **ຂັ້ນຕອນ** |
| **ເອກະສານສຳລັບການສົ່ງອອກ** | **ເອກະສານສຳລັບການນຳເຂົ້າ** |
| **ລາວ****(ອັນດັບ 76)** | 1. ໃບຂົນສົ່ງ
2. ໃບແຈ້ງລາຄາ
3. ໃບຫຸ້ມຫໍ່
4. ເອກະສານຂົນສົ່ງຜ່ານແດນສິນຄ້າ
5. ໃບແຈ້ງພາສີຂາອອກ
6. ໃບອະນຸຍາດຈາກກະຊວງພະລັງງານ ແລະ ບໍ່ແຮ່ຂອງລາວ
7. ສໍາເນົາໃບທະບຽນອາກອນ
8. ສໍາເນົາໃບທະບຽນວິສາຫະກິດ
9. ໃບຢັ້ງຢືນ SOLAS
 | * 1. ໃບແຈ້ງລາຄາ
	2. ໃບແຈ້ງພາສີນໍາເຂົ້າ
	3. ໃບຫຸ້ມຫໍ່
	4. ໃບຂົນສົ່ງທາງລົດ
	5. ລາຍການສິນຄ້າ
	6. ສໍາເນົາໃບທະບຽນວິສາຫະກິດ
	7. ສໍາເນົາໃບທະບຽນອາກອນ
	8. ສໍາເນົາໃບອະນຸຍາດສົ່ງອອກ
	9. ສໍາເນົາໃບອະນຸຍາດນໍາເຂົ້າ
 |
| **ໂມນດາວີ****(ອັນດັບ 35)** | 1. ໃບແຈ້ງພາສີຂາອອກ
2. ໃບທະບຽນ
3. ໃບແຈ້ງລາຄາ
4. ສັນຍາ
5. ໃບຢັ້ງຢືນແຫຼ່ງກຳເນີດສິນຄ້າ
6. ໃບຢັ້ງຢືນຄຸນນະພາບ
7. ສະຫຼາກພາສີ
8. ໃບຂົນສົ່ງ
 | 1. ໃບຫຸ້ມຫໍ່
2. ໃບແຈ້ງລາຄາ
3. ສັນຍາການຊື້-ຂາຍ
4. ໃບສົ່ງສິນຄ້າ CMR
5. ໃບຢັ້ງຢືນແຫຼ່ງກຳເນີດສິນຄ້າ
6. ໃບແຈ້ງພາສີຂາເຂົ້າ
 |
| **ບົດສະວານາ****(ອັນດັບ 55)** | 1. ໃບຂົນສົ່ງ
2. ໃບອະນຸຍາດການປ່ອຍສິນຄ້າ
3. ໃບແຈ້ງລາຄາ
4. ໃບຫຸ້ມຫໍ່
5. ໃບແຈ້ງພາສີຂາອອກ
6. ເອກະສານຂົນສົ່ງຜ່ານແດນສິນຄ້າ
7. ໃບຢັ້ງຢືນ SOLAS
 | 1. ໃບຂົນສົ່ງພາຍໃນປະເທດ
2. ໃບແຈ້ງລາຄາ
3. ໃບຫຸ້ມຫໍ່
4. ໃບແຈ້ງພາສີຂາເຂົ້າ
5. ເອກະສານອາກອນມູນຄ່າເພີ່ມ
 |
| **ໂບລີວີ****(ອັນດັບ 96)** | 1. ໃບອະນຸຍາດສົ່ງອອກ
2. ໃບແຈ້ງພາສີຂາອອກ
3. ເອກະສານພາສີຂົນສົ່ງຜ່ານແດນ
4. ໃບແຈ້ງລາຄາ
5. ໃບຫຸ້ມຫໍ່
6. ເອກະສານການກວດກາສິນຄ້າ
7. ໃບຂົນສົ່ງ
8. ເອກະສານສັ່ງຊື້
9. ໃບຢັ້ງຢືນ SOLAS
 | 1. ໃບຂົນສົ່ງ
2. ໃບແຈ້ງລາຄາ
3. ໃບຫຸ້ມຫໍ່
4. ເອກະສານພາສີຂົນສົ່ງຜ່ານແດນ
5. ໃບແຈ້ງພາສີຂາເຂົ້າ
6. ເອກະສານຂົນສົ່ງທາງບົກ
7. ໃບຢັ້ງຢືນ SOLAS
8. DUP
 |